“Dari Pembantu Peribadi, Kini Bergelar Isteri.” Kenal 14 Tahun, Zamani Selamat Nikahi Juliana.Tahniah!

Akhirnya penantian peminat untuk melihat penyanyi ini mendirikan rumah tangga tercapai.

PENYANYI Zamani Ibrahim, 48, malam tadi menamatkan zaman bujangnya apabila selamat diijabkabulkan dengan gadis pilihannya, Juliana Abdul Rani, 36, dengan sekali lafaz.

Majlis pernikahan yang berlangsung secara tertutup di Ampang, Kuala Lumpur itu hanya dihadiri oleh keluarga dan kenalan terdekat pasangan pengantin.

Pada majlis tersebut, pengantin lelaki menyerahkan sebentuk cincin dan mas kahwin berjumlah RM300 bersama tujuh dulang hantaran berbalas sembilan.

“Syukur alhamdulillah. Dengan izin Allah Yang Maha Esa dan Maha Mengetahui, selesai sudah majlis pernikahan saya dan isteri, Nur Juliana hari ini, 20 September 2019.

“Di sini saya ingin mengucapkan terima kasih tidak terhingga kepada semua pihak yang menolong menjayakan majlis ini secara langsung atau tidak.

“Saya sekeluarga ingin memohon ampun dan maaf jika ada terguris perasaan mana-mana pihak untuk menjayakan majlis pernikahan ini demi menghormati permintaan pihak keluarga.

“Insya-ALLAH majlis resepsi akan diadakan pada satu tarikh yang akan diberitahu kelak. Terima kasih kepada semua yang sentiasa mendoakan kesihatan dan kebahagiaan buat kami,” kata Zamani dalam satu kenyataan yang dimuat naik di laman Instagram pihak pengurusannya, Zime Production.

Difahamkan pasangan pengantin baru yang telah mengenali hampir 14 tahun lalu itu juga bakal mengerjakan ibadah umrah tidak lama lagi.

Juliana adalah pembantu peribadi Zamani di syarikat ZIME Production milik Zamani dan keluarganya.

Pada 16 Jun lalu, Zamani membuat kejutan pada majlis Ceria Aidilfitri Bersama Zamani yang berlangsung di sebuah lokasi di ibu negara apabila mengumumkan mahu bertunang dengan Juliana.

Sementara itu, Juliana menerima sebentuk cincin dan mas kahwin RM300 bersama tujuh dulang hantaran berbalas sembilan.

Sumber : Ig Zimeproduction/ zamanislamborneo, Harian Metro & Sinar Harian


Jangan Anggap Anak Tak Kisah Dengan Pelukan, Itulah Pengikat Kasih Sayang

Ramai yang menyesal bila anak dah tak suka di peluk, tak suka di cium dan tak suka dekat dengan mak ayah mereka.

Salah kita tak bina connection yang kuat masa anak masih kecil.

Salah kita tak hargai peluang yang ada untuk tambat hati anak anak.

Salah kita juga sebab tak cakna pada keperluan emosi anak anak.

Sehari kita sepatutnya kena peluk anak paling kurang pun 8 kali sehari supaya anak rasa Connected dengan kita.

Sehari kita sepatutnya kena buat Eye Contact paling kurang 1 kali masa bercakap dengan anak anak untuk buat dia rasa di hargai.

Bagaimana kita layan anak anak hari ini akan beri impak besar pada bagaimana anak anak pula akan layan kita kemudian hari.

Ingatlah, dunia ni berputar macam roda…

Sumber: Mohd Fhais Salim


“Bersalin Baby Girl Tapi Meninggal Dunia.” Ibu Ini Kongsi Gambar Makanan Pantang Tapi Anak dah ‘Pergi’ Buat Netizen Sebak

Selain menjadi medium perhubungan antara warganet, twitter, facebook, instagram serta beberapa lagi media sosial juga sumber untuk mencari  lokasi makanan, aktiviti harian serta tempat-tempat menarik lain.

Seorang selebriti media sosial di Twitter baru-baru ini  bertanyakan kepada umum mengenai makanan yang baru sahaja warganet makan, namun tweet itu dibalas seorang ibu muda yang bercerita tentang makanan yang di ambil sewaktu pantang.

Dalam coretan ringkas turut, wanita itu turut memuat naik bersama gambar makanan pantang. Akan tetapi, perkongsiannya itu membuatkan warganet sebak dan tersentuh hati.

Pelayar Twitter yang dikenali sebagai Nurdani itu telah menjelaskan bahawa dia telah selamat melahirkan bayi pada 21 Ogos lepas. Walau bagaimanapun, kegembiraan dia dan suami tidak lama apabila anak perempuannya dijemput Illahi beberapa waktu selepas wanita itu bersalin.

Hal tersebut telah dijelaskan oleh Nurdani menerusi Instagram miliknya disertakan dengan coretan panjang

Rata-rata warganet yang mebaca perkongsian tersebut meluahkan rasa simpati dan mendoakan semoga wanita ini tabah dan kuat menghadapi dugaan tersebut.


Bercuti Bersama, Siap Naik Bas, Keluarga Norman Dan Abby Abadi Raih Perhatian.

Bahagia itu kita yang pilih. Oleh itu, walaupun pasangan yang sudah berpisah namun hubungan baik tetap terjalin demi kasih sayang kepada anak-anak.

Umum mengetahui pasangan Norman Hakim dan Abby Abadi telah berpisah dan membina keluarga masing-masing. Namun, pasangan ini menjadi inpirasi buat para peminatnya apabila tetap menjalin hubungan baik. Sikap mereka sentiasa mendapat pujian. Malah lebih menarik, mereka pernah becuti bersama-sama keluarga masing-masing.

Muat naik terbaru di Instargram Norman Hakim telah meraih perhatian ramai apabila dia dan keluarga Abby bercuti bersama-sama dengan mengunakan perkhidmatan bas.

Kelihatan video yang dikongsi, mereka masing-masing bersama pasangan kelihatan sporting serta anak-anak. Di fahamkan mereka bercuti di Terengganu.

Cuti2 keluarga besar kami
Alhamdulillah plan mama @abbyabadi_official & mummy nak bagi anak pengalaman baru bercuti kali ni..
Naik bas utk seisi keluarga kami.
Punyalah seronok..
Bas selesa sgt alhamdulillah..
Kami nak ke Terengganu, jalan2 pulau..
Doakan perjalanan seisi keluarga kami selamat sampai ke destinasi..
Have a good day.

Dalam pada itu, muat naik video itu meraih perhatian peminatnya. Ramai yang teruja dengan cara keluarga bahagia ni.


Nak Jadikan Hiasan Rumah Lebih Moden,  Jangan Abaikan 10 Elemen Ini!

Zaman sekarang semua wanita berlumba-lumba untuk mencipta rumah yang kita duduki dengan berbagai konsep. Konsep rumahku syurgaku buat kita rasasemangat nak hias rumah.

Apa konsep pilihan anda? Jika satu ketika dahulu, gaya kedesaan Inggeris menjadi fenomena, bila mana semua berlumba-lumba nak jadikan seluruhrumah dengan gaya ini, kini pilihan gaya moden jadi ikutan semua orang.

Gaya moden dilihat lebih ringkas gaya susun aturnya dan paling penting nampak cantik serta bertahan lama. Tak lapuk dek zaman. Bagi menjadikan syurga anda bercitarasakan moden, apa elemen yang perlu ada? Begini caranya.

1. Bentuk Ringkas
Paling utama gaya moden dilihat daripada senibina bangunan dan rekaan yang bersifat ringkas. Tidak menjurus kepada mana-mana bentuk tetapi ringkas. Kalau ada bajet lebih, bolehlah ubah rumah kita yang sedia ada supaya nampak lebih ringkas.

2. Cat
Itu cerita luar rumah. Hiasan dalam rumah moden juga tidak keterlaluan. Cat adalah perkara paling utama kita nampak ketika masuk ke sesebuah rumah. Nak nampak moden, jangan cat rumah dengar warna sembarangan.

Banyak kajian mengatakan supaya elakkan warna hijau, ungu atau oren di dalam ruang tamu. Pemilihan warna asas putih dan hitam, elemen warna bumi sebagai gabungan sekunder dan warna tertier yang dramatik adalah citarasa moden.

3. Perabot Kena Ringkas
Selain cat, perabot pun memainkan peranan. Elakkan pakai sofa dan perabot lain dengan kemasan yang sarat dan berkerawang. Pilih sahaja rekaan perabot yang ringkas tanpa kemasan sarat dengan pemilihan elemen warna yang bersesuaian konsep.

4. Besi, Kaca & Cermin
Kalau nak nampak lagi moden, waktu pilih gaya hiasan suntik sedikit elemen besi, kaca atau cermin dalam rumah. Mungkin boleh pakai sofa dengan besi di bawahnya atau besi pada pencangkuk langsir dan bingkai gambar. Pasu berkaca telus pandang yang besar misalnya menampakkan gaya moden.

Cermin besar di ruang yang sempit buat serlah ilusi moden. Nak tambah moden kontemporari, campurkan sedikit elemen kayu-kayuan.

5. Tukar Pencahayaan
Pencahayaan juga kena tepat. Rumah citarasa moden selalunya jarang gunakan pencahayaan terus seperti lampu kalimantang. Tukarlah pencahayaan asas downlight digabung pencahayaan aksen warna warm light. Mood pasti berubah.

6. Hiasan Dinding
Kena berani dan tak kekok menampal pelbagai hiasan pada dinding. Tapi janganlah gantung gambar yang kurang sesuai. Berikan nafas moden ikutkreativi sendiri seperti gambar hitam putih. Nak buat sendiri corak geomatrik pun boleh.

7. Langsir Tanpa Corak
Langsir pun memainkan peranan penting. Jangan pakai langsir yang sarat dengan corak. Less is more. Gunakan warna polos dan moden sepertikelabu, putih atau warna pastel. Kalau suka warna terang, kena berani mainkan warna dinding supaya lebih seimbang.

8. Kabinet Ringkas
Kalau di dapur, kabinet citarasa moden memang selalu jadi pilihan. Warna ringkas seperti hitam dan putih menampakkan gaya ekslusif dan moden.

Nak cantik lagi, jangan pakai warna yang banyak di dapur, baik pada kabinet dan keseluruhan perkakasan seperti pinggan mangkuk dan gaya hiasan lain.

9. Teknologi
Teknologi kenalah seiring. Di dapur, kalau dah pasang kabinet, gunakanlah dapur moden dengan hud lengkap serta dapur rata berkaca yang selari. Tapi terpulanglah pada kemampuan anda.

10. Bunga Segar
Kalau suka dengan bunga, elakkan bunga jenis artificial atau jenis plastik. Bunga segar lebih menampakkan gaya alami dan moden. Tapi kalau anda bukan kategori yang rajin nak menjaga, boleh sahaja gunakan artifical tetapi belilah jenis bunga yang nampak mahal. Belanja lebih sedikit untuk nampak cantik.


“Ini La Namanya Usaha Tanpa Alasan” – Hantar Makanan Sambil Bawa Anak, Ibu GrabFood Walker Jadi Inspirasi Ramai!

Zaman serba maju sekarang ni, tak susah nak dapatkan pekerjaan yang halal. Apa yang penting hanyalah kegigihan dan ketabahan untuk mencari rezeki tersebut. Bila kita ikhlas, insyaAllah ada jalan yang terbaik buat kita.

Misalnya kisah wanita ini yang tular di Tiktok menggunakan akaun @aisha.h_ammar.h, kegigihannnya bekerja sebagai GrabFood Walker patut dijadikan inspirasi oleh orang ramai. Lebih mencuri tumpuan orang ramai apabila dia bekerja sambil membawa dua orang anaknya menggunakan hand trolley.

“So I joined Grab, a job that I can do and bring the kids along at my own time and target. May Allah ease all of our affairs,” katanya di ruangan kapsyen.

Malah, dia yang mesra dipanggil Mummy Dee tidak menyangka video yang dimuat naik ini mendapat perhatian ramai dan dia juga menjelaskan pekerjaan ini hanyalah sekadar separuh masa sahaja. Malah, dia juga jadikan aktiviti sebagai rutin keluar bersama anak-anak dan dalam pada masa yang sama dapat peroleh duit.

Meninjau di ruangan komen, rata-rata memuji semangat ibu ini dan ideanya membawa anak-anak berjalan sambil bekerja merupakan idea yang bernas. Malah, ada juga yang menjadikan kisah ibu ini sebagai contoh untuk lebih berusaha dan mahu meniru cara ibu ini mendapatkan duit poket.


Pilih Program Timang Aktif Otak, Fizo Dan Mawar Mahu Maryam Kuasai 4 Bahasa Bila Usia 2 Tahun, Hebat!

Sesiapa pun sentiasa inginkan yang terbaik buat anak-anak. Begitu juga buat Fizo Omar dan Mawar Karim yang sepakat untuk memilih satu program terbaik buat anak sulung mereka, Wan Maryam.

Program yang diberi nama Program Timang Aktif Otak ini diperkenalkan oleh Prof Dr Hamid Arshat, selaku doktor yang merawat Mawar daripada proses awal kandungan hinggalah selamat melahirkan.

Selepas disahkan mengandung dan seawal usia kandungan empat bulan lagi, Mawar dan Fizo sepakat untuk menjalani program Timang Aktif Otak yang dilakukan sendiri oleh Prof Dr Hamid Arshat.

“ Doktor kata ketika roh sudah masuk iaitu seawal usia 4 bulan, anak harus diransang dan dibentuk mindanya. Malah kata doktor lagi otak dan minda anak tidak boleh dibiarkan kosong dan hanya mendapat ilmu bila tiba masanya. Kita sebagai ibubapalah yang harus meransang dan memberikan input-input ini ketika mereka masih bayi.

Dan Maryam dipilih untuk menjalani program ini selama dua tahun. Bila usia Maryam sudah dua tahun insyaallah dia sudah mampu bercakap empat bahasa seperti yang dinyatakan dalam silibusnya.

Program ini membolehkan ransangan awal ketika di dalam kandungan. Ketika awal kandungan dulu saya memang selalu bercakap-cakap dengan Maryam. Setiap hari apa sahaja aktiviti saya akan beritahu dan bercakap dengan Maryam.

Malamnya pula saya gunakan lampu suluh untuk tengok pergerakan Maryam dan sejauh mana dia bertindak pada cahaya ini. Seronok juga melihat setiap tindak balasnya waktu itu.

Lagi satu ketika mengandung dulu saya selalu pasangkan lagu Arab supaya nak uji kemahiran Maryam, kini alhamdulillah, saya nampak dia sentiasa tercari-cari bila saya pasangkan semula lagi Arab.

Kini selepas berusia lima bulan, setiap minggu akan ada cikgu yang datang mengajar Maryam. Antara pendekatan yang digunakan adalah menggunakan flashcard dan sebagainya untuk meransang minda Maryam,” kata Mawar berkongsi cerita.

Kongsi Ilmu Dengan Anak Lain
Selepas melahirkan anak, Mawar mengakui dia lebih prihatin kepada anak-anak kecil dan dia mula sedar bahawa proses membesarkan anak memerlukan kegigihan yang tinggi untuk memastikan anak penuh dengan ilmu.

Atas dasar itulah, ibu cantik ini turut melakukan program yang sama, seperti mana Maryam jalani kepada bayi-bayi terpilih lain. Menariknya program ini dilakukan secara percuma dan menjadi sebahagian kerja amal Fareeda.

” Bukan sahaja pada Maryam tapi saya juga lakukan program yang sama kepada 30 orang anak-anak terpilih secara percuma. Saya mahu anak-anak lain juga dapat ilmu dan merasa pengalaman yang dilalui Maryam.

Bagi saya semua ibu-ibu kena ada kesedaran untuk memberikan ilmu kepada bayi sejak kecil lagi dan kita sebagai ibubapalah berperanan untuk memberikan ilmu itu,” kata Mawar lagi yang turut merancang membuka sebuah nursery khas
untuk bayi dan ibu selepas berpantang.

Katanya, ibu yang selepas melahirkan anak selalunya tercari-cari apa yang terbaik buat anak mereka dan mereka harus diberikan panduan.

Bukan hanya dibekalkan dengan ilmu dan hala tuju malah ibu-ibu akan diberikan dengan pelbagai aktiviti yang membuatkan mereka berasa lebih yakin untuk menjadi ibu yang terbaik. Itulah misi wanita cantik ini.

Kredit Foto: @mawar_karim


Cara Masak Telur Paling Sihat, Guna Cara Ini Baru Dapat Kekalkan Kuliti Telur Dan Kekalkan Kesihatan.

Sebenarnya terdapat pelbagai cara untuk memasak telur sering dilakukan
Terdapat pelbagai cara untuk memasak telur yang sangat popular sehingga sekarang, seperti

Rebus. Ini adalah teknik untuk memasak makanan dalam cecair untuk mendidih 6-10 minit. Contohnya, masukkan telur mentah ke dalam periuk air mendidih.

Memoyam. Ini adalah teknik untuk memasak makanan dalam cecair yang tidak terlalu banyak atau hanya untuk menutup makanan yang direbus pada suhu rendah (71-82 darjah Celsius) 2.5-3 minit. Sebagai contoh, masukkan telur mentah ke dalam air, tanpa kulit.

Menggoreng. Telur goreng patah dan dipanaskan pada kuali panas yang mengandungi lapisan minyak nipis. Sebagai contoh, seperti ketika anda membuat telur cepat.

Memanggang. Telur dipecahkan dan dibakar dalam ketuhar panas.

Jadi jika anda mengurangkan kalori untuk makan, pilih cara memasak telur dengan mendidih. Terdapat dua jenis mendidih, direbus dengan kulit dan kemudian dikupas. Atau rebus tanpa kulit, anda memecahkan cangkang telur dan hanya rebus isi telur dalam air mendidih.

Kaedah memasak ini tidak menambah kalori dari minyak. Jadi, pastinya cara ini adalah cara yang paling sesuai jika anda mengurangkan kalori dan bukan goreng.

Sebagaimana perkongsian ini menggunakan kaedah didih. Bagus untuk menjaga kesihatan.

Ini cara saya buat telor gedik utk anak dan suami. Tadi saya komen dekat group ni n tunjuk pic.ramai pulak yg pm suruh ajarkan.ok saya ajarkan. Saya ada tunjuk kat pic ye. Selamat mencuba semua.ni je yang mampu saya  kongsi ilmu untuk semua

2. Letak sendok atas permukaan air yang tengah menggelegak (buat cara double boil)tunggu telur tu memutih sekitarnye lepas tu baru celup sendok sepenuhnye ke dalam air.

3. Ni alat untuk sapu sapu minyak dan keluarkan telur selepas masak.

Video:

Siap!

Selamat mencuba! Bolehlah buat untuk hidangan seisi keluarga nanti.

TIP: Jangan masak sehingga masak. Lebih lama dan panas anda memasak telur, lebih banyak kemungkinan bahawa nutrien boleh hilang dari telur. Terutamanya vitamin. Jika telur dimasak, kemudian angkat dan sediakan segera.


Surah Untuk Elak Sedih Dan Stress. Rupanya Pernah Dikongsikan Mizz Nina

Sebagai manusia, normal jika kita kadang-kadang mempunyai rasa sedih dan stress pada suatu masa. Tapi ingat jangan biarkan rasa itu menguasai diri terlalu lama kerana akan mendatangkan pelbagai kesan buruk kepada fizikal mahupun mental. Walaupun ia mendatangkan aura yang negatif pada ketika itu tetapi percayalah ia akan memberikan aura positif yang luar biasa pada masa akan datang. Haaa, jadi cepat bangun daripada rasa sedih dan stress tu okey!

Artikel Berkaitan

Tip / Petua

Seperti yang dikatakan oleh salah seorang guru saya baru-baru ini, kita perlu bertawakkul dan beriman kepada Allah dalam setiap perkara yang berlaku dalam hidup. Dia tahu apa yang terbaik dan akan memberikan yang terbaik kepada anda, kita hanya perlu terus melakukan yang terbaik dan tidak tenggelam dalam kesedihan dan kesedihan masa lalu atau takut akan masa depan yang membawa kita kepada tidak aktif atau tidak produktif.

Itu antara ketakutan terbesar saya. Tidak menggunakan masa yang Allah berikan kepada saya untuk kebaikan dan tersesat dalam emosi negatif.

Kelegaan dari Kesedihan dan Kesusahan:

[Ya Allah, aku berlindung kepada-Mu dari kegelisahan dan kesedihan, dari kelemahan dan kemalasan, dari pengecut dan bakhil, dari dibebani hutang dan dari dikuasai oleh manusia.

[Sahih al-Bukhari: 6369]

Sumber : Sirap Limau

Mesti Baca :


“Anak Awak Ke?” Suami Isteri Ini Luah Syukur Dikurniakan Dua Anak Perempuan Albino.

Kehadiran cahaya mata adalah satu perkara yang amat dinantikan bagi setiap pasangan yang berkahwin. Ini adalah saat yang paling mengembirakan.

Hakikatnya anak itu adalah anugerah terindah buat ibu ayah. Tular satu video di laman TikTok yang dikongsi oleh eyqa_razak telah meraih perhatian ramai.

Mana taknya, dua orang anaknya seakan ‘mat saleh’ telah membuatlan warganet teruja. Siapa sangka rupanya anak-anak comel itu dilahirkan sebagai albino.

Perwatakan anak albino seperti berkulit putih, bermata kelabu serta rambut perang sudah membuatkan ramai tertanya-tanya lebih-lebih lagi keadaan fizikal normal seperti kanak-kanak lain.

Melihat anak-anaknya bagaikan ‘mat saleh’, suami isteri ini sering diajukan soalan adakah anak-anaknya kacukan Inggeris. Lebih mengejutkan pasangan ini menjelaskan bahawa keluarga kedua belah pasangan tidak mempunyai keturunan albino.

Seterusnya ikuti video berdurasi 39 saat ini yang  telah meraih tontonan sebanyak 2.6 juta.

TIDAK SANGKA DIKURNIAKAN DUA ZURIAT ALBINO

Pasangan ini juga tidak menyangka, selepas kelahiran anak sulung, mereka dikurniakan  seorang lagi anak yang mempunyai ciri yang sama.

Meluahkan rasa syukur dikurnikan zuriat yang sihat, pasangan suami isteri menerima keistimewaan anaknya.

COMELNYA, RAMBUT WARNA KEEMASAN

Meninjau di ruangan komen, rata-rata warganet memuji anak istimewa ini. Ramai yang suka melihat adik beradik ini bagaikan anak ‘mat saleh’. Antara komen adalah seperti berikut.

“Albino cantik tau. Walaupun org cakap tu kekurangan tapi saya suka tengok orang-orang  albino. cantik.”

“Comelnye. Allah SWT tu Maha Adil kan.. Dia bg adik sama mcm kakak.. jd kakak xde la rasa diri dia lain dar iadik… Semoga ke2 nya membesar dengan baik.”

“Semua macam anak orang putih. Rezeki tu.”

“Subhanallah comelnya anak albino. Rambut keemasan, semoga membesar dgn sihat cergas sepanjang hari aammin.”


Sebelum Tidur Waktu Terbaik Untuk Bersembang. Supaya Suami Atau Isteri  Sedang Mengalami Depression Pun Kita Perasan.

Di dalam sesebuah rumah tangga kena saling bekerjasama dan memahami antara satu sama lain.

Usah jadikan masa dan kesibukan kerja sebagai penghalang untuk anda suami isteri berkomunikasi. Kurang berkomunikasi boleh mengundang pelbagai masalah. Ambil masa sejenak duduk bersama pasangan anda.

Pinjamkan bahu dan telinga anda buat seketika, dengarkan celoteh biarpun  hal yang remeh temeh sudah mampu membuatkan pasangan anda tersenyum bahagia.

Sebelum tidur ialah waktu yang terbaik untuk suami dan isteri bersembang bertanya khabar dan perihal diri. Apa yang terjadi pada hari tersebut, ada masalah atau tidak, ada yang nak diluahkan apa-apa, waktu ini adalah yang terbaik.

Bila seharian pasangan berjauhan samada keduanya bekerja ataupun suami sahaja yang bekerja, pasti banyak benda yang ingin diceritakan. Bukan sembang beria-ria pun, kadang-kadang itulah ‘quality time’ antara pasangan selepas seharian berpisah. Isteri lega ada tempat untuk luahkan, dan suami pula gembira apabila isteri bertanya perihal kerja ataupun perihal lain yang berkaitan.

Bagi saya dan suami, setiap malam sebelum tidur ialah waktu yang terbaik untuk kami bersembang. Bila anak sudah tidur, yang ada hanyalah kami berdua.

“Abang, jom sembang?”

Kadang-kadang tiada topik yang serius pun untuk bersembang, cukup sekadar kita tahu apa yang jadi di office, ada masalah kerja ke, macam mana keadaan diri okay ke tidak, tadi makan apa, ada jumpa berita-berita menarik ke. Kita berkongsi cerita apa yang terjadi pada hari itu.

Bagi isteri pula, dia pasti ingin meluahkan apa-apa, dia ingin didengari, ingin berkongsi apa yang ada di hati. Jika dia suri rumah, dia pasti ingin bercerita apa yang terjadi sepanjang menguruskan anak, dan membuat kerja-kerja rumah.

Waktu inilah yang terbaik untuk kita bercerita, isteri akan membuka mulut apabila kita mengorek dan bertanya betul-betul tentang keadaan dirinya, stress ke, perasaan okay ke tidak. Tanya betul-betul supaya kita tahu keadaan pasangan kita. Bagi isteri yang bekerja pula, pasti juga ada yang ingin dikongsikan bersama suami.

Contoh bila isteri luahkan, “Hari ini penat sangat jaga anak, nak buat kerja rumah lepastu anak ini menangis. Sepahkan itu ini, tak sempat nak makan atau sebagainya”.

Percayalah, ketika itu yang isteri mahukan adalah kata-kata penghargaan, “Terima kasih jaga anak-anak kita”, Bagitau kita sayang dia dan perlukan dia. Isteri akan merasa saaaaangat lega dan gembira. Biarpun ucapan yang sama disebut berhari-hari oleh suaminya. Perasaannya terasa dihargai dan difahami.

Dan ketika itu isteri akan merasakan bahawa hari esok adalah hari yang dinanti-nantikan untuk meneruskan rutin dan merasa bersemangat, kerana perkara terakhir yang dia dengari sebelum melelapkan matanya adalah kata-kata penghargaan dan sokongan dari suami.

Jika ada habit yang sukar diubah, seperti setiap malam sebelum tidur, mesti suami dan isteri akan mengadap telefon sampai dah betul-betul nak tidur dah, lepas tu wish “goodnight bye-bye”, kemudian terus lelapkan mata. Maka sangatlah rugi masa tadi tidak diisi dengan bersembang ‘quality time’ antara pasangan. Masing-masing senyap dan diam menghadap telefon bimbit, sibuk scroll sehingga kita tidak lagi bercakap dan bertanya khabar pasangan yang ada di sebelah kita.

Yang depan mata, tidak ditanya. Sibuk nak ambil tahu yang jauh. (Scroll instagram & fb, twitter).

Amatlah rugi

Semoga kita saling mengenali pasangan kita. Kenal yang betul-betul kenal, supaya suami atau isteri yang sedang mengalami depression pun kita perasan.

Selamat bersembang!

Ruqayyah Farhani.


Berniaga ‘Coq Teloq’ Bantu Tambah Rezeki Keluarga. Wanita Ni Juga Tak Lokek Kongsi Resipinya Di Media Sosial!

Jika anda pernah berniaga, tentu sahaja ada kisah berbeza dan tersendiri bagaimana anda boleh mula melibatkan diri dalam dunia perniagaan.  Ada orang berniaga sebab minat, ada orang berniaga sebab ingin keluar daripada kesusahan dan tidak kurang juga ada orang berniaga sebab percaya hanya berniaga boleh jadi kaya raya dan bermacam-macam lagi tujuannya.

Manakala bagi Fiza Asmuni, merupakan ibu kepada 2 orang cahayamata dia berniaga kerana ingin membantu suami meningkatkan pendapatan keluarga dan dalam masa yang sama meneruskan legasi perniagaan keluarga dengan memasak Cucur Telur  atau Coq Teloq.

Ikuti perkongsiannya

Area utara nie susah dah jumpa orang jual kuih nie…Saya peminat tegar kuih nie…setiap makanan pasti ada ceritanya. Dulu mak abah saya duk jual kuih ni lah..seawal 3 pagi bangun siapkan kuih nie,nasi lemak,kuih ketayap dan lain-lain.

Awal2 pagi sebelum subuh abah dah keluar hantar letak di kedai2 sebelum abah pergi kerja..dulu family saya orang susah..mak saya surirumah,abah saya pemandu lori ..masa tu abang,saya dan adik saya kecik lagi…jadi nie jer mampu mak saya buat, janji kami adik beradik terjaga.

Jadi dengan cara ni mak saya tolong abah saya menjana pendapatan keluarga kami dengan membuat pelbagai kuih termasuklah kuih nie.

Kini saya pula tolong suami

Lepas saya kahwin saya pula ambik alih jual kuih nie..tapi xlama setahun jer sebab masa tu xda anak lagi boleh lah buat kuih nie..sbb agak rumit bagi kita2 yang ada anak ni kan…

Pun begitu,  5 tahun lepas saya pernah jual letak di kedai-kedai. Bangun seawal 4 pagi..sebab saya buat xbanyak dalam 100biji jer…Alhamdulillah setiap kali hantar habis..seronok sangat2. Tambah bulan puasa..letak 100biji-200biji ke atas mesti habis. xsemua org pandai buat…sebab nak dapatkan keranggupannya…tapi lama2 cuba mesti dah pandai.

Tujuan saya satu, saya buat semua ini untuk menambah pendapatan suami dalam usaha membesarkan 2 orang anak kami. Biarpun tidaklah berniaga hari-hari, namun jika ada tempahan dan bulan puasa umpamanya saya ‘gagahkan’ diri juga untuk menyediakan cucur telur ini.

Kongsi Resipi

Sedara mara saya selalu tanya”bila nak buat coq telur”, ok hari nie saya buat. Saya nak share resepi dah pandai boleh buat jual pagi2.

Bahan-bahan:

Tepung gandum 400g
Planta 50g
Air garam setengah cawan(2-3cubit garam)
Telur sebiji

Cara penyediaan :

2. Uli sehingga menjadi doh yang cantik

3. Sapukan planta setiap biji doh dan simpan di dalam peti sejuk selama 5 jam.

Bahan Inti

Daun kucai,, cili merah, bawang besar dan telur.

2. Masukkan garam 1cubit dan telur dan dimasak seketika. Ketepikan.

3. Canaikan doh masukkan inti.

4. Pastikan sebelum goreng kalian tarik2 doh tu kiri kanan tu mcm ni..yang tengah jangan tarik takut pecah.

5. Goreng dengan api panas macam goreng karipap. Kalau ada gelembong2 tu mmg pass la.


Bergaduh Dengan Pasangan Ada Limitnya. Jangan Biar Lama-Lama!

“Bergaduh dengan pasangan ni, limitnya cukup dengan sehari semalam. Kalau lebih dari tu, itu ego.”

Ikuti perkongsian saudara, Saudara Firdaus Syakirin mengenai hubungan suami isteri yang harus diambil tahu agar jalinan kasih sayang kekal bahagia.

Bergaduh pagi, petang baik balik.. Bergaduh petang, malam baik. Bergaduh malam, keesokan pagi kena baik. Jangan dipanjangkan atau dibiarkan pergaduhan tu sampai berhari-hari.

Tak bercakap, bermasam muka, buat tak tahu antara satu sama lain.

Siapa yang minta maaf dulu, siapa yang mula bercakap dulu, siapa yang dah buat macam biasa balik, maka dia lah yang terbaik sebab dia boleh kawal dan rendahkan ego dia.

Siapa yang tunggu orang lain minta maaf, siapa yang tunggu orang lain mula bercakap dulu, maka dia lah yang PALING EGO dalam rumah tu..

Lelaki ada ego, perempuan ada ego.

Kena tahu ego ni kegunaannya untuk apa. Yang lelaki kalau nak dihormati isteri, maka jangan guna ego sebab ego lelaki kebanyakannya akan memakan diri sendiri. Akhlak, perangai, pertuturan, perbuatan, budi bahasa si lelaki tu yang menyebabkan isteri taat dan hormat suami.

Bukan kita kena EGO TINGGI, baru isteri hormat dan taat kepada kita.

Lama-kelamaan isteri akan menyampah, meluat, bosan bila kita asyik menggunakan EGO kita untuk memenangi apa saja perbalahan, pergaduhan dan pertengkaran yang asalnya bermula akibat daripada kesilapan kita sendiri.

Trust me, hubungan yang bahagia, hubungan yang harmoni, pasangan yang gembira, kedua-dua suami dan isteri tolak ego ke tepi.

Siapa salah, dia mintak maaf. Siapa yang silap, dialah yang perbetulkan. Siapa yang sedar pasangan dia buat salah dan silap, dialah yang kena bagi teguran dan nasihat.

Siapa yang kena tegur dan kena nasihat, dialah yang kena berlapang dada dan terbuka dengan teguran dan nasihat tersebut.

Simple.

Sumber: firdaus syakirin


“Jujurnya Rasa Penat Sangat.” Koyak Buku Anak, Wanita Ini Luah Emosi, Warganet Titip Doa Dan Kata Semangat!

Bekerja dari rumah bukanlah perkara yang asing kini selepas negara dilanda pandemik Covid-19 sejak tahun lalu. Dalam pada yang sama perlu mengurukan pembelajaran anak-anak di rumah (PdPR).

Namun semua itu adalah cabaran buat kita semua. Bagaimanapun tidak dinafikan, kadang kala emosi tertekan itu datang. Bukan suami tidak membantu, lumrah emosi itu datang tanpa sedar.

Luahan antara salah satu cara untuk melegakan apa yang dialami. Tular di media sosial luahan emosi dan sekeping gambar buku sekolah yang koyak. Begitulah yang dialami oleh wanita ini, puan Shazila Johari menerusi postingnya  sehingga mendapat share lebih 12K.

Sekadar berkongsi luahan, beliau tidak menyangka ramai yang memberi pelbagai komen pro dan kontra termasuk yang mendoakan dan memberi kata-kata semangat serta nasihat.

Moga jadi perkongsian ini menjadi iktibar untuk sama-sama menjadi ibu dan isteri yang sempurna buat anak-anak.

Penat sangat

Hari ni aku rasa tewas sebagai mak + org rumah + penjawat awam.. Tewas dgn nafsu marah.. Jujurnya aku rasa penat sgt.. Pkp ni bukan mudah utk aku..dengan anak2 kecik 5 org.. Anak2 yg pdpr perlukan perhatian penuh sbb baru darjah 1 dan 2..yg tabika tadika pun ada keja jugak.. Baby lagilah xtau apa,nak kena tgk dia.. Status bdr lagi.. Apa punya laaa..
Aku bangun pagi bukak komputer anak2.. Sediakan buku kat sebelah.. Along dah terlepas kelas english, ada 2 lagi online class yg dia masuk.. Si farhan kelas sains saja hari ni online, yg lain semua dalam GC. Itupun buku teks dah hilang ke mana, tak dapat aku jejak.. Jadi aku bukak buku teks online siap2.. Dah makan nasik goreng, dia pun masuk kelas dia.. Yg along tak habis2 sampai ke tengahari. Makan pun x sempat lg tu.. Sambil2 tula aku ni berlari sidai cadar selimut yg org tu kencing semalam.. Yg tak lipat pun bertimbun lg.. Kemas2 dapur, 2-3 kali bukak tutup peti ais, xtau apa nak masak.. Keluarkan ayam dulu.. Suapkan si kecik2 pulak.. Dahtu baru nak mandikan depa bertiga ni..

Perlu rehat
Sufiy habis kelas, aku suruh bwak buku bahasa melayu.. Mai abg, kita buat sikit ja ni.. Dia punya bebel sambil teruih tgk tv.. Ha, part tu aku memang sakit hati.. Makanya aku ambik buku tu dan aku koyak2 macamana koyaknya hati aku dengaq dia bebel kat aku.. Aku ni mak dia kot.. Lalu kekuatan yg aku dok tahan2 sejak 2 minggu kelam kabut dengan segala ni berakhir.. Aku reyau dan reyau.. Reyau sbb aku sgt penat.. Aku sikit pun tak berbangga bila aku koyak buku dia, aku geram sgt2.. Tp dia langsung macam takdak apa2.. Kalau along, dah reyau jugak tu..

Hari ni… Setelah aku penat reyau, aku buat keja skolah depa dua hari ni guna tangan kiri dan hantaq kat cikgu. Sofia dah settle tadi lg.. Pi mampuih la dgn pdpr dan bdr hari ni.. Aku penat…. Bagi aku rehat sat hari ni..supaya esok2 aku boleh jadi normal balik.. Dapoq tak berasap smpai ke malam. Maaflah anak2.. Hari ni hari emosi mak.. Tupun ptg mak kena jenguk jugak keja mak sendiri, malam pulak tggu hampa tidoq mak sambung lagi.. . Satgi org dok kata mak makan gaji buta saja kan..

Terima kasih doakan…

Dalam pada itu setelah tular perkongsian beliau pelbagai komen. Namun beliau tidak melatah sebaliknya menerima dengan hati terbuka. Melahirkan rasa syukur dan terima kasih kepada yang mendoakan dan katan-kata nasihat.

Jujurnya aku tak baca semua komen kat post smlm..ada terbaca jugak.. Dia cakap koyak buku pun tak guna.. Ehhh.. Awk bukan kat tempat sy tau.. Kasikla komen murni sikit..awk buat org tambah down tau.. Nsib baik aku ni ok.. Haha
Terima kasih yg mendoakan.. Aku dah ok.. Eh,sebenarnya aku masih ok smlm tu.. Sbb tu aku koyak kulit buku je, isi buku tak koyak.. sbb aku tau tukang solotep kulit buku tu nnt aku lahhh jugak.. Haha..saja kasik seram sikit depan dia.. 😆
Dan yg buatkan keje skolah tupun stakat smlm jela.. 1 hari dalam sejarah katanya.. Hampa jgn tiru pulak.. Tp its really ringankan bahu. Hahaha..
Sekolah anak2 tak bebankan pun.. Dah banyak cikgu2 baiki.. Skrg ada 1 dashboard je utk semua subjek, link GM yg sama, tak perlu tertunggu2 link bertukar2.. Kat situlah kehadiran bagai.. Dan jadual pun walaupun masih ada semua subjek tp tak semua ada GM.. Cikgu dah tanda siap2 yg ada GM, 1-3 subjek macam tu.. Kadang 1 je sehari tp mcm wajiblah.. Yg lain smua dalam GC saja..yg buat mak geram tu adalah sikap longlai anak2 ni ha.. Depa sembunyi2 tgk youtube, main game..
Anak2 ptg smlm dah kena tatacara ketenteraan ngan bapak depa.. Wakaka.. Cikgu besaq hampir2 nak bersara semalam.. Pegawai PPD turun padanglah kiranya!
Hari ni masing2 bangun awai, masuk kelas dan siapkan homework.. Bermalas2 jugak tp sy ok je asal jalannn…
nampak??? Bapak kena ambik peranan.. Tak suruh bapak dok lipat baju kat belakang anak2 dok GM macam mak(akulah tu kan).😉. Cukup bapak bagi arahan ketenteraan suruh depa stay kat situ ja.. Musim2 gini, mak ayah kena bergabung tenaga.. Gitulahh ceritanya.. Sekian.. Dah udah.. Usah dipanjangkan.. Moh mak nak masuk opis pulak.. Anak2 dah habis kelas n homework hari ni. 😘
Tambah sikit lagi.. Sekolah n cikgu2 anak aku sgt ok.. Aku bukan stress sebab keja2 tu semata..bnyk benda menyumbang.. Apahai ramai pulak salahkan kpm, sekolah dan cikgu bagai.. Lawak la hampa.. Hampa rasa cikgu2 tu takdak anak2?? Depa lagi stress kot.. Nak online kelas dgn anak2 hampa.. Anak depa hampa rasa sapa jaga?? Jgn mudah2 salahkan org.. Doa bagi covid ni cepat berakhir supaya kita semua dapat back to normal.. Tu kan punca utama kita trkeluaq dari landasan yg biasa2 kita hadap ni.. Take care semua.. Hentikan covid ni!!


Besar Risikonya Tinggalkan Anak Bersendirian Dalam Buaian!

Sungguhpun malang itu tidak berbau, pun begitu perkongsian kisah ini jadikan peringatan dan pengajaran bersama.

Memetik laporan berita di Sinar Harian mengenai seorang bayi perempuan berusia 10 bulan ditemui maut dalam kebakaran di rumahnya di Kampung Bangkahulu, Gemas.

Kejadian malang yang berlaku pada jam 11.38 pagi itu, adik Siti Nur Aini Zulimi ditemui meninggal dunia dengan keadaan melecur 30 peratus dalam buaian elektrik di ruang tamu rumah keluarganya.

Ketua Balai Bomba Gemas, Mohd Farid Abu Bakar berkata, ketika kejadian, bayi berkenaan tinggal berseorangan di rumah berkenaan selepas ibunya pergi ke pekan Gemas.

“Ibu bayi itu ada urusan di bandar dan meninggalkan pesan kepada jirannya untuk membantu melihat anaknya jika menangis.

Menurutnya, dua jentera dari Balai Bomba Gemas dan Gemencheh berserta 16 anggota ke lokasi untuk memadam kebakaran.

Manakala menurut laporan Harian Metro, Ibu mangsa, Fatimah Mohamed,33, sebaik pulang daripada berurusan di Pejabat Pos Gemas, dia nampak asap dari luar kediaman dan terus terbayangkan anaknya.

“Sebaik sampai, saya terus masuk ke dalam rumah menerusi pintu depan dan pada mulanya, mengharapkan bayi selamat.

Menurutnya, bayinya itu adalah anak bongsu daripada enam beradik membabitkan empat
lelaki dan dua perempuan berusia antara 10 bulan hingga 12 tahun.

Ibu ini tidak menyalahkan sesiapa dalam kejadian itu dan reda dengan ketentuan Ilahi.


“Macam Adik-Beradik, Tak nampak Ibu Anak.” Usia Dah 50 Tahun Amy Mastura Tetap  Awet Muda, Warganet Minta Kongsi Rahsia!

Berkongsi gambar bersama kapsyen yang ringkas dan padat, ia bagaimanapun sudah jelas untuk menggambarkan kebahagiaan serta keharmonian rumah tangga penyanyi yang tampak awet muda biarpun sudah menghampir usia 50 tahun itu.

Siapa tak kenal kan dengan penyanyi kecil molek, Amy Mastura. Walaupun jarang muncul di kaca televisyen namun, kelibatnya masih ada di persada seni. Bahkan sesekali dia mewarnai dunia lakonan.

Apa yang ingin admin kongsikan adalah wajah penyanyi ini tidak banyak berubah biarpun usia sudah memasuki sepatruh abad. Memang awet muda.

Terbaru, Amy berkongsi gambar bersama keluarga ketika menyambut ulang tahun kelahiran anak sulungnya, Adriana yang ke-20 tahun.

Walaupun serba sederhana, namun yang penting dapat bersama sekeluarga. Cepatnya masa berlalu, wajah penyanyi ini tetap sama bahkan rata-rata yang melihat perkongsian tersebut memuji Amy yang tak makan dek usia.

Bukan tu jer, perkongsian tersebut turut mencuri tumpuan memandangkan kedua-dua anak Amy sudah remaja dan mereka dilihat seperti adik dan kakak bukannya ibu dan anak. Comel!

Untuk rekod, Amy dan Alvin mendirikan rumah tangga pada tahun 2000 dan hasil perkongsian hidup, rumah tangga pasangan berkenaan diserikan kehadiran dua puteri, Adriana dan Adalia.

Menerusi ruangan komen, ramai yang mengatakan Amy di dalam gambar tersebut seolah-olah sedang menyambut hari lahir adaik dan bukan anaknya. Lucu tapi itulah hakikatnya kerana wajah Amy yang tampak awert muda.


“Dukung Fattah Ke Tu?” Fazura Kongsi Gambar Selfie, Fatima Dipuji Copy Paste Muka Daddy, Bikin Ramai Cair. Comelnya!

Bak kata pepatah, ke mana tumpahnya kuah kalau tidak ke nasi. Wajah comel Nur Fatima Aisya pastinya diwarisi oleh baka cantik dan kacak ibu bapanya.

Terbaru foto selfie Fazura bersama Fatima telah berjaya membuatkan ramai jatuh hati dan geram.

Foto yang mempamerkan  kecomelan Fatima lebih-lebih lagi apabila menampakkan lengannya yang gebu dan berketak-ketak turut membuat peminatnya ‘cair’.

Foto yang dimuat naik menerusi laman instagram yang ditubuhkan oleh peminat pasangan tersebut mendapat reaksi ramai.


Sebab Tak Ada Penama KWSP, Ada Surat Kahwin Dan Sijil Mati Pun Susah Nak Keluar Duit. Alert Kisah Ini.

Semua kita yang berkerja pastinya mencarum di Kumpulan Wang Simpanan Pekerja atau KWSP. Pada usia tertentu duit boleh dikeluarkan oleh pencarum.

Namun, dalam tempoh itu, kita tidak tahu, jangka hayat kita. Mungkin kita ‘pergi’ dulu sebelum usia matang untuk pengeluaran duit di KWSP.

Oleh itu, di sini pentingnya pencarum meletakan penama atau waris kepada akaunnya di KWSP.

Tak kisah lah isteri, ibu atau ayah. Jika anak kena usia 18 tahun untuk jadi pemegang amanah itu.

Penama ni bukan bermakna individu dapat semua harta kita, tetapi pemegang amanah untuk memudahkan urusan pengeluaran duit. Kita orang islam tetap mengikut faraid.

Jangan pulak kita letak penama ibu atau ayah di kampung yang uzur. Kesian mereka jika terpaksa ke pejabat menguruskan hal segala dokumen.

Ingat penama adalah pemegang amanah. Harta tetap kena ikut pembahagian faraid. Tetapi pastikan penama itu amanah. Kalau tidak, hukum Islam semua dia tolak tepi.

Apa pun, penama waris adalah penting bagi urusan pengeluaran duit.

Lepas baca ni jangan lupa kemas kini datang anda ye.

“Saya nak keluarkan duit EPF arwah suami saya.Nahh ini dia sijil kematian suami saya.”

“Boleh tunjukkan surat kuasa jika nak keluarkan duit arwah suami?”
Tanya pegawai yang bertugas di kaunter.

“Kenapa perlu surat kuasa pulak tuan.Bukankah arwah suami saya meletakkan nama saya sebagai penama EPF beliau?”
Soalan dibalas dengan soalan.

ARWAH SUAMI TAK LETAK PENAMA, SIJIL KEMATIAN TAK BOLEH GUNA

“Mengikut dalam sistem kami,arwah suami puan tidak pernah meletakkan sebarang penama untuk akaun EPF beliau.”

“Apa?Kenapa macamtu pulak.Sijil kematian dan surat nikah ni tak cukup kuat ke bukti untuk saya keluarkan duit arwah?”
Tanya balu tersebut sambil menangis teresak-esak.

“Maaf puan.Ini prosedur standard mana-mana institusi kewangan.Jika berlaku kematian tanpa penama,kami memerlukan surat kuasa Probate jika berwasiat atau LA(letter of admin) jika tidak berwasiat.
Barulah duit yang di dalam akaun pencarum akan dapat dikeluarkan.”
Panjang lebar pegawai tersebut menerangkan.

PENCARUM KENA LETAK PENAMA

Ini salah satu risiko yang bakal berlaku sekiranya pencarum EPF tidak mengemaskini penama akaun mereka.
Tambahan pula,jika penama meninggal dahulu sebelum pencarum.

Korang tahu tak surat kuasa tu menatang apa?

Sila ingat ya.
Sijil kematian dan permit pengebumian saja tidak LAKU untuk membuat pentadbiran harta pusaka.

Berlaku saja kematian dan setelah didaftarkan kematian tersebut,maka terbekulah segala harta dan aset si mati.

Jadi,semua institusi kewangan(harta alih) dan pejabat tanah(harta tak alih) akan minta surat kuasa jika waris hendak menuntut harta tersebut.

BILA TAK ADA PENAMA PROSES PENGELUARAN DUIT JADI SUKAR.

Senang ke tak nak dapatkan surat kuasa tersebut?

Senang tapi tak mudah juga sebenarnya.

Senang jika waris bekerjasama untuk sama-sama turun semasa hari bicara di pejabat pusaka kecil.

Tak nak turun?Boleh saja.Tunjukkan borang DDA(dicop pesuruhjaya sumpah) dan dinyatakan siap-siap bagaimana pembahagian harta samada muafakat atau faraid.Kalau nak tolak bahagiannya pun kena nyatakan juga.

Harta simati melebihi 2 juta yang lagi haru.
Masalah tau!

Terus nak kena tadbir melalui mahkamah tinggi tau.
Kena ada dua orang penjamin yang harta mereka bernilai melebihi 2 juta jugak.
Kos siapa nak tanggung?
Waris ler.
Payah jugak kan.

Nak senang cerita,semasa hidup ni buatlah perancangan siap-siap ke atas harta kita guys.
Buatlah perlantikan pentadbir harta supaya pabila kita meninggal kelak,harta dapat ditadbir dengan cepat.

BUAT PENAMA BAGI SEBARANG AKAUN LAIN MUDAHKAN URUSAN

So guys,
Sis nak bagi pesanan khidmat masyarakat ni.
Sila check semula penama EPF kalian.Begitu juga penama di institusi kewangan lain seperti insurans/takaful, TH dan juga akaun ASB.

Kemaskini jika penama sudah meninggal.
BIG NO!

Jangan meletakkan penama anak-anak yang di bawah umur 18 tahun.

Anak-anak tiada kuasa pun nak mentadbir harta tersebut selagi tak berumur 18 tahun.

Tapi,harus diingat.

Penama hanya berfungsi sebagai pemegang amanah sahaja. Pembahagian wang epf tersebut masih perlu dibahagi mengikut faraid atau muafakat waris.

Itu belum lagi masuk cerita akaun simpanan bank,pelaburan yang tidak mempunyai fungsi penama.

Rumah,kereta,tanah dan lain-lain.
Jadi,masih memerlukan surat kuasa untuk mentadbir harta pusaka tersebut.


“Cantiknya Dia, Muka Mummy Betul.” Kongsi Wajah Anak Sulung, Ramai Puji Copy Paste Ummi Nazeera. Comel!

Pelakon Ummi Nazeera memuat naik beberapa keping gambar sambutan hari lahir anak sulungnya Ayra Aneesah yang kini berumur tiga tahun.

Dalam perkongsian tersebut, kelihatan Ayra bersama kek yang ditempah khas dengan tema ‘Baby Shark.’

isteri kesayangan Dr Izzar yang baru melahirkan bayi keduanya pada Jun yang lalu turut memuat naik ucapan khas buat anak sulungnya.

Happy birthday to my firstborn Ayra Aneesah…

My first love.. You have taught me so much about life… Thank you for being you… When I’m sad you always try to make me happy.. You’re so clever sayang MashaAllah.. I’d give up so much for you and adik … even if that means giving up my own happiness for yours.

Membesar lah dengan baik sayang mummy…

Mummy doakan Ayra sentiasa dilindungi Allah SWT… & membesar menjadi anak yg solehah.. Taat pada Allah, Ibu bapa & sentiasa menghormati org tua.. Pandai membezakan yang Haq & batil.. Selalulah bercakap benar & menjadi seorang yg amanah..

May Allah protect you, bless you and grant you the best character Ayra. Ameen yrb.

Mummy : I love you Ayra.
Ayra : I love you Mummy.
Mummy : I love you more Ayra
Ayra : I love you mummy.

Ps : I can’t wait for u to understand what “more” means.

Rata-rata memuji wajah comel Ayra dan ada mengakui wajahnya saling tak tumpah dengan Ummi.


Bila Rasa Letih, Amalkan Zikir Ni. Bantu Badan Kembali Segar. Wanita Dah Amalkan.

Memang mencabar bergelar isteri pada masa yang sama bekerjaya atau menguruskan rumahtangga. Itu termasuk memasak untuk hidangan buat keluarga serta menguruskan anak-anak. Bukan suami  tidak membantu, kadang kala, rasa penat menyelubungi diri.

Sebagai mana perkongsian ini. Wanita ini berkongsi cara untuk menghilangkan rasa penat dengan mengamalkan zikir.

Saya tak tahu la orang lain macam mana, tapi saya ni kadang-kadang letih juga dengan urusan seharian.
Kerja hakiki, urusan rumahtangga, bagi perhatian pada anak-anak serta suami dan macam-macam lagi la. Kalau nak senarai sampai esok tak habis.
Ye la. Kita bukan robot. Ada kalanya bateri kita pon habis. Kena charge.
Suatu hari, saya dengar ceramah dari Ustazah Asma Harun. Mungkin kena dengan situasi saya yang sedang keletihan masa tu, jadi memang saya rasa nak amalkan terus ilmu tu.
Oh ya, saya rasa semua pernah dengar tentang cerita ni. Tapi mungkin masing-masing macam saya, dengar sepintas lalu. Tak amal pun.

AMALKAN ZIKRI INI

Ustazah Asma kata, suatu hari, Saidatina Fatimah, anak Baginda Nabi (S.A.W.), datang menemui Baginda. Mengadu keletihan dan meminta tolong untuk mendapatkan seorang pembantu untuk meringankan beban dan lelahnya dan suami (Saidina Ali).
Baginda tersenyum.
Baginda tidak tunaikan pun permintaan Saidatina Fatimah.
Tetapi Baginda beri satu hadiah, zikir untuk ubati keletihan Saidatina Fatimah dan Saidina Ali. Zikir itulah sekarang disebut zikir Fatimah.
Baginda s.a.w. berkata:
“Apa kamu berdua mahu aku ajarkan perkara yang lebih baik daripada apa yang kamu minta daripadaku? Apabila kamu berdua berbaring untuk tidur, bertasbihlah (Subhanallah) 33 kali, bertahmid (Alhamdulillah) 33 kali dan bertakbir (Allahuakbar) 33 kali. Ia adalah lebih baik untuk kamu berdua daripada seorang khadam.”
Malahan Saidina Ali pernah berkata,
“Demi Allah aku tidak pernah meninggalkannya semenjak ia diajarkan kepadaku.”
Mesti semua pernah dengar kan cerita ni?
Tambahan dari Ustazah Asma, Ustazah Asma suruh Istiqamah amalkan sebulan tanpa tinggal, insyaAllah kita nampak kesannya.
Jadi saya pun cuba amalkan.

WAKTU BILA NAK AMALKAN

Bukan masa nak tidur saja.
Masa letih basuh pinggan, masa letih handle anak-anak, masa layan anak-anak tantrum, masa tak ada tenaga atau bila-bila saya rasa letih, saya cuba zikir.
Alhamdulillah. Masya-Allah memang membantu sangat-sangat. Cuma syaratnya kalau nak nampak kesan memang perlu istiqamah (buat setiap hari).
Kawan-kawan,
Sedangkan Saidatina Fatimah dan Saidina Ali pun letih menguruskan urusan seharian, tambahan pula kita, insan yang kurang sabar dalam menghadapi ujian hidup.
Jadi kalau kita rasa letih, it’s okey. Itulah fitrah manusia.
Cuma cepat-cepat ingat hadiah daripada Rasulullah. Hadiah ini memang khas untuk kita. Rugi sangat kalau kita tak amalkan.
Benarlah orang kata, ilmu tanpa amal adalah sia-sia.
Saya juga insan biasa.
Selalu terlupa sejarah Islam.
Sibuk nak amalkan ilmu semasa, sedangkan yang luar biasa di tinggalkan terus.


Kejar Lah Impian Walau Setinggi Mana Pun, Jadilah Orang Yang Berjaya. Tetapi Jangan Pernah Lupa Pada Mak & Ayah Kita.

Ibu bapa tiada galang gantinya, berbaktilah kepada mereka selagi hayat masih ada. Usah terlalu mengejar kejayaan, kekayaan kerana perginya mereka, maka hilanglah keredhaan Dia.

Balik dari kantin tadi, terserempak dengan staf yang dalam gambar tu.

Terus saya sebak teringatkan berita dari seorang kenalan.

“Kakkkkk..
Mak saya dah takde.”

Hiba dan sayu suara Ina dalam telefon.

Saya kenal Ina sejak 2018, tika itu menunggu emak kami sama² masuk di wad di Hospital Temerloh.

Sedikit tentang Ina.

Ina lewat 30an, masih single. Ramah Wanita bekerjaya, korporat – Lady Boss. Ibunya pula pesara guru, sekitar 68thn. Ayah telah meninggal dunia. Punya 1 orang Abang & 1 orang adik perempuan.

Abang & adik telah berumahtangga.

Dalam sendu, dia bercerita:-

“Saya tak sangka kak, ingat Mak tak teruk sangat. Rupanya Mak menanggung sakit dia. Abang dan Adik tahu, patutlah diaorang suruh sangat saya ambil cuti.

Saya kesal sangat. Saya memang degil kak. Saya keras hati. Punca dia, saya dulu berkenalan dengan seorang lelaki. Boleh tahan lah rupanya.

Kami berkawan 2-3 tahun, tapi Mak kurang setuju. Bila saya balik rumah, Mak selalu cakap,

Akak, pilih elok² bakal suami.
Dengar cakap Mak.
Mak cuma nak Akak gembira.”

“Saya merajuk. Saya sibukkan diri dengan kerja, kerna saya tahu Abang & Adik ada di kampung. Saya tak perlu risau nak hulur duit belanja Mak, sebab Mak ada pencen.

Saya teruskan hubungan dengan A. Cumanya yang saya sendiri tak tahan, A ni jenis baran. Mudah naik tangan. Kerja bertukar². Tak pernah kekal lama di satu² syarikat. Macam² saya belanja, yang paling besar, minta saya bayarkan deposit kereta dia.

Dalam setahun, rasanya 10x kot saya yang kena bayar installment kereta tu.

Kemuncak yang saya naik hangin, 2016, ada pulak budak pompuan call. Katanya Mira, budak KL. Dia kata A ni tunang dia, nak nikah bulan 6.
Saya memang terkejut sangat!

Saya nekad stop dengan A.
Dan saya fokus pada kerja saja.
Oh kereta A, kena tarik dek bank sebab tak mampu bayor.
Padan muka dia!
Padan muka saya juga. Duit habis membazir. “

Bila Ina fokus kerja, saya memang jarang² balik jumpa Mak. Banyak trip ke luar negara dan mesyuarat sana sini.

“Lagipun Mak seakan merajuk hati dengan saya. Hanya sesekali kami bersembang dalam telefon.

Awal tahun ni, Mak ada call saya. Mak ajak saya balik kg, nak buat tahlil sikit di rumah. Dah lama tak kenduri. “

Saya pun cakap,
“Alah Mak, hantar jela lauk pauk ke Masjid. Tak payah kalut di rumah. Nanti nak kemas umah lagi, nak layan orang lagi. Sape nak buat?!”

Lama Mak diam.
Satu ayat Mak yang masih terngiang², lembut bicaranya:-

“Mak tak suruh Akak buat kerja, Mak minta balik saja. Abang, Adik dan sedara mara kita insyaallah ada nak tolong. Diaorang dah setuju.

Takpelah Kak, kalau dapat balik, Akak balik. Tak dapat, tak apa. Mak faham, anak Mak orang besar, sibuk.”

Saya tika itu serabut sedang urus satu program besar anjuran syarikat. Jemputan orang² besar negara.
Jadi saya abaikan permintaan Mak.

Dalam hati, Iblis berbisik, “Sikit je, tahlil arwah je pun. Bila² pun boleh doa”.

Dan ya, saya kejam.
Saya pentingkan diri.
Saya tak balik kenduri.

Seingat saya, memang saya takde berhubung dengan Mak selepas itu.

Awal bulan Feb, Adik call, Mak masuk wad.

“Balik lah Kak. Mak sebut nama Akak tu.”

Saya balik, tapi hanya sebentar – balik hari. Ada mesyuarat penting esoknya.

Muka Mak tika itu pucat. Kata Adik doktor yang merawat kata Mak lemah sebab tak cukup darah. Tambahan pulak Mak ada menghidapi sakit Lelah.

Saya tak pasti kenapa saya terlalu bodoh hari tu Kak. Saya tinggalkan Mak, walaupun saya nampak Mak memang lemah.

Abang & Adik tak kata apa.
Yelah, mana mungkin diaorang sanggup tahan saya, saya kan sibuk.

Saya tetap dengan kesibukan kerja rutin.

Selepas 2 minggu, waktu itu Mak di rumah. Jam 11malam, Adik call lagi kata,
” Akak, Mak nak cakap dengan akak ni.”

Perlahan suara Mak berbisik,
“Akak, jaga diri ya. Jangan lupa balik kampung, tengok Abang & Adik. Tolong diaorang, diaorang susah.
Mak sayang Akak.”

Saya terdiam, terasa panas kolam mata.

“Ye Mak, Akak balik. Akak sayang Mak juga”

Saat itu, saya tarik 2-3 helai baju dari almari, terus pecut balik kampung. Sebaik tiba tol Gombak, Abang call.
Saya tergamam, tak berani nak angkat.
Bimbang berita buruk.

“Akak, Mak dah takde. Baru sangat ni. Akak balik ya.”

Terputus² suara Abang dek kerana sedih.

Innalilahiwainnailaihirojiun.
Saya berhentikan kereta di tepi jalan dan saya menangis sepuas²nya.

Masa tu, hanya Allah yang tahu perasaan saya :- kecewa, sedih, sayu, sebak, kosong.

Saya gagahkan juga drive balik.

Sampai dirumah, ramai saudara mara berkumpul.

Esoknya, jenazah Mak selamat dikebumikan.

Selepas Mak meninggal, saya terus ambil cuti sebulan untuk tenangkan hati. Saya duduk di rumah Mak seorang diri. Banyak benda yang saya fikir dalam tempoh tu. Saya marah pada diri sendiri kerana terlalu pentingkan diri.

Sekarang, saya akan cari masa untuk balik kampung. Rumah Mak kami sepakat Adik yang jaga dan menetap di situ.

Walaupun saya alhamdullilah ada kerjaya, ada kehidupan, tapi kak, jiwa saya kosong, sekosong kosongnya.

Sepatutnya… dulu, saya bawak Mak jalan², layan Mak baik².

Sungguh kak, saya menyesal!

Sambil borak, ini antara kata² Ina:-

1. Kejar lah impian walau setinggi mana pun, jadilah orang yang berjaya. Tetapi jangan pernah lupa pada mak & ayah kita.

2. Cari masa dan jalan untuk melayan dan gembirakan mak dan ayah.

3. Bila mak dan ayah dah tiada, separuh jiwa seorang anak itu sebenarnya sudah hilang. Saat ini, tiada guna lagi penyesalan. Hanya doa, doa dan doa sebanyak² untuk roh mereka.

Nukilan di hospital,

Benar bagai dikata, untuk belajar erti syukur dan insaf, pergilah ke hospital. Seribu satu kisah ada disini.


“Duit Dia, Hak Dia.” Lelaki Ni Kongsi 14 Tahun Kahwin Tak Pernah Tanya Gaji Isteri, Hanya Tahu Selepas Arwah Meninggal!

Melayari alam rumah tangga sebagai suami isteri, segalanya dikongsi bersama. Suka dan duka. Namun dalam soal nafkah dan mencari rezeki, semuanya terletak di bahu suami sebagai ketua keluarga.

Waima isteri bekerja sekali pun, wajib untuk menerima nafkah. Suami kena tahu walaupun isteri tidak meminta, namun tetap kena hulur setiap bulan.

Sebab tu nak rezeki murah jangan kedekut dengan isteri. Perasan tak pasangan yang bahagia selalunya suami tak kedekut dengan isteri.

Jelasnya, sepanjang 14 tahun melayari kehidupan berumah tangga, tidak pernah sekalipun dia mengambil tahu akan jumlah gaji yang diperoleh arwah isterinya, Marleena Abdul Manaff.

Tak pernah tengok slip gaji

Sepanjang 14 tahun aku berkahwin, aku tak pernah tanya arwah isteri aku berapa gaji dia. Tak pernah pun aku nak curi-curi tengok slip gaji dia. Duit dia, hak dia.
Aku kawan dengan dia waktu dia masih belajar dan aku dah kerja. Banyak aku support dia. Aku masih ingat kerja pertama dia di kedai baju, kerja di butik kerja di lawyer office dan beberapa kerja lain sebelum dia dapat kerja tetap.

Semuanya aku tak pernah tanya berapa gaji dia dapat. Sampailah kami kahwin dan dia kerja dengan pangkat yang agak besar pun aku tak pernah ambil tahu.
Yang aku tahu, aku kena kerja dan usaha macam biasa jugak.
Nafkah tetap kena bagi walaupun tak dapat bagi bulan-bulan aku bagi lumpsum tiap kali aku dapat payment. Selalunya aku bagi jer semua duit yang aku dapat dan aku ambil sikit buat belanja.

Hadap susah bersama
Ada ketika aku takde duit, bisnes teruk dan dia akan bantu aku. Kadang-kadang kami dua-dua takde duit, namun dia tak pernah merungut. Kami makan apa sahaja yang ada.
Dia tak pernah berkira satu sen pun dengan aku. Ada satu tahun tu aku teruk gila, semuanya dia tanggung. Dia kata apa guna hidup bersama kalau tak dapat saling membantu dan hadap semua susah bersama.

Dia tak pernah minta buka-bukan dengan aku sebab dia tahu aku tak mampu. Tak pernah sekelumit dia merungut atau kesal sebab kahwin dengan aku.
Setahun sebelum dia meninggal, rezeki anak-anak barangkali, pendapatan aku agak banyak. Jadi payback time, beribu aku bagi duit belanja dan beribu juga aku bagi nafkah untuk dia. Aku anggap aku bayar nafkah tertunggak bersama dividen. Aku tinggalkan sedikit untuk aku belanja isi minyak pergi kerja.

Dia dia bantu aku dan anak-anak
Aku bawak dia bercuti, aku bawak dia ke tempat yang dia teringin nak pergi. Aku mewahkan dia dan anak-anak. Namun tetap aku tidak pernah tanya berapa gaji dia.
Bagi aku, takde hak aku nak tanya pasal duit dia.
Aku cuma tahu selepas dia meninggal, ketika menerima dokumen peribadi dia daripada pejabat. Dah siap fail dia buat untuk aku akses semua akaun dan dokumen dia.
Aku boleh tengok semua perbelanjaan dia. Kebanyakannya untuk aku dan anak-anak. Semua anak sudah disiapkan segala simpanan masa hadapan. Untuk aku ditinggalkan hibah supaya cukup untuk aku membesarkan anak-anaknya.
Hingga ke saat ini, duit dia masih membantu aku dan anak-anak.

Susah nak bahagia takde duit

Begitulah.
Hidup berumahtangga ni adalah tentang perkongsian, tentang kesepakatan dan juga kebersamaan. Selain kasih sayang, duit merupakan tunjang utama dalam kebahagiaan rumahtangga. Susah nak bahagia kalau takde duit ni. Cinta sahaja tak cukup.
Duit ni juga boleh merobohkan rumahtangga. Jadi, suami isteri tak boleh berkira.
Keduanya perlu saling membantu, berganding bahu. Jangan berkira dengan pasangan masing-masing. Sebagai suami, kita bertanggungjawab sepenuhnya. Namun, isteri harus juga memahami kadar kemampuan suami.

Duit isteri kita tak boleh kacau melainkan dia yang bagi dan dia redha. Duit isteri adalah hak dia sepenuhnya. Duit suami, walaupun kita beli beras dan bayar sewa, duit baki tu anggaplah duit isteri juga yer.
Formulanya, duit dia duit dia, duit kita duit dia juga.
#superdaddy


DiBeri Tempoh Tiga Bulan Kosongkan Kediaman, Pelakon ‘Mat Saleh’ Johan Abdullah Luah Rasa Bimbang.

Masih ingat lagi tak pelakon ‘mat saleh’ , Johan Abdullah, 73, yang fasih bertutur bahasa Melayu tetapi pelat dalam filem ‘Fenomena’ (1999) dan filem perang ‘Leftenan Adnan’ arahan Aziz M Osman.

Era kegemilangannya dia sering di beri watak pegawai Inggeris atau watak bapa keturunan Inggeris sesuai dengan perwatakan dan tutur bicaranya pelat Inggeris.

Namun semua itu tinggal kenangan setelah mengalami masalah kesihatan akibat angin ahmar yang berpunca daripada Parkinson,

Kini Johan yang berasal dari Christchurch, New Zealand mengalami kesukaran hidup apabila tidak dapat bekerja setelah di serang penyakit berkenaan.

Laporan Harian Metro, Johan kini bimbang mengenai rumah sewanya akan dijual pemiliknya.

Menurut Johan, dia telah cuba berbincang dengan pemilik rumah, namun diberi tempoh selama tiga bulan oleh pemilik untuk berpindah.

“Manalah kami nak tinggal selepas ini kerana kami tiada pendapatan tetap malah isteri ada terfikir buat sementara waktu ini nak buat rumah kongsi di tanah lot milik saya di Kampung Gadong tidak jauh dari sini,” katanya.

Mengakui bukan mudah mencari rumah baru yang memerlukan wang pendahuluan yang banyakan sedangkan dirinya tidak bekerja dan menyara persekolahan kedua anaknya.

Hilang sumber pendapatan

Menurut isterinya, Sarepah, mereka sekeluarga mula hilang sumber pendapatan sejak suami jatuh sakit pada awal pelaksanaan Perintah Kawalan Pergerakan (PKP), dua tahun lalu.

“Kami sekeluarga sebelum ini meneruskan hidup dengan duit upah menulis dokumen kerajaan dan upah berlakon diterima suami.

Isterinya juga diuji penyakit tiroid dan ‘slipped disc’ (cakera teranjak).

“Tapi bila suami sakit memang terputus langsung sumber pendapatan dan bila memikirkannya buat saya jadi sedih kerana saya sendiri turut menghidap penyakit tulang belakang yang mana pergerakan agak terbatas.

“Selagi Allah bagi saya kudrat untuk jaga suami, saya akan terus pikul tanggungjawab ini dan saya rela hadapi dugaan ini, biarlah kami susah senang bersama.

Pernah dapat bantuan

Sarepah berkata, mereka pernah menerima bantuan daripada Majlis Agama Islam Negeri Sembilan (MAINS), Pertubuhan Kebajikan Asnaf Setia Kasih Negeri Sembilan (PERKASIH N9) dan Persatuan Artis yang diketuai DJ Dave.

“Terima kasih kepada mereka yang mengambil berat termasuk beberapa pertubuhan bukan kerajaan (NGO) yang memahami keadaan kami sekeluarga.

“Saya harap abang Johan segera sembuh seperti sediakala dan dia dapat melepaskan rasa rindu kembali berlakon,” katanya

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Hakikatnya Kita Lupa, Anak ‘Ada’ Dengan Kita 12 Tahun Je”, Sharing Ni Buat Ramai Ibu Sebak & Jadikan Pengajaran!

Saat dan ketika ini, cubalah tatap seorang demi seorang anak-anak kita yang masih kecil  dengan penuh rasa kasih sayang. In kerana sama ada kita sedar atau tidak, hakikatnya anak-anak ini ada ‘melekat’ dengan kita hanyalah 12 tahun sahaja.

Selepas usia anak mencecah remaja, lumrahnya kawan-kawan lebih diutamakan dan mereka seronok untuk bersama kawan berbanding ibu dan ayah. Ya, dan akhirnya akan wujud ‘jarak’ tanpa kita perasan jika tiada langkah-langkah awal dilakukan untuk memastikan jambatan kasih sayang antara ibu bapa dan anak-anak terbina kukuh.

Hal ini dijelaskan lagi melalui posting daripada seorang penulis, Puan  Adlil Rajiah di akaun fbnya. Nyata setiap baris kata-katanya, ada kebenarannya.

Jadi dengan adanya waktu yang berbaki ini, ayuh kita gunakan sebaik mungkin untuk berusaha membina ‘jambatan’ bagi menghubungkan kasih sayang yang utuh antara kita  anak beranak.

Hakikat yang kita selalu lupa, anak-anak “ada” dengan kita 12 tahun je.

Lepas 12 tahun, mereka mula lebih fokus kepada kawan-kawan.
Lepas tu dah sibuk menjaga hati pasangan dan rakan sekerja.
Tak lama lepas tu, sibuk fokus keluarga dan anak-anak mereka sendiri pula.

Semakin lama, ranking kita dalam hati mereka semakin rendah.

Tak percaya?

Tengok diri kita sendiri sebagai anak.
Tengok kat mana keutamaan ibu bapa kita dalam urusan hidup kita hari ini.
Macam mana “jarak” kita dengan ibu bapa kita bila kita semakin dewasa.

Of course, we never hate them.
We still love them unconditionally.
They’re still the king and the queen of our life.
Of course.

Tapi secara hakikatnya kita tak lagi letakkan mereka nombor 1 dalam banyak perkara.
Why?
Circumstances.
Life cycle.
Work demands.
Bla bla bla.

Ini lah lumrah yang kita sedang lupa.
Bila dah ada anak sendiri, kita lupa–
mereka juga akan “tinggalkan” kita satu hari nanti.

12 tahun itu tak lama, tuan puan. Sebelum keadaan memaksa anak-anak untuk lebih mengutamakan kawan-kawan, pasangan, keluarga, kerja, instead of kita ibu bapa mereka-
adakah kita dah sehabis baik memanfaatkan masa yang ada bersama mereka sekarang ni?

Kita cepat sangat marah anak, lempang anak, maki anak, rotan anak, abaikan anak–
sebab kita sangka mereka akan ada dengan kita sampai bila-bila. Rupanya tak. In fact, mereka tak pernah pun jadi milik kita.

Walau macam mana besar pun peranan kita dalam membentuk anak-anak–
mereka tetap tertakluk kepada percaturan dan perancangan Allah.

Soon–they’ll surely leave.

Sepanjang 12 tahun anak-anak letakkan kita nombor 1 dalam hati mereka, adakah kita juga letakkan mereka nombor 1 dalam hati kita?

Satu hari nanti, bila anak-anak dah dewasa, dah sibuk kejar cita-cita, dah kawen, kita akan bangun tidur tanpa mereka di sisi. Dan masa tu kita akan bertanya sendiri–

Have i played with them enough?
Have I enjoyed the opportunity to be a part of their lives?

Itu sebab penting untuk kita bina jambatan yang kuat dengan anak pada 12 tahun pertama. Because research shows that anak-anak yang rapat dengan ibu bapa sepanjang 12 tahun pertama akan sentiasa rapat dengan ibu bapa mereka sampai bila-bila– walau sejauh mana pun mereka terbang.

I always admire parents yang very close to their children walaupun dah besar panjang.
Bila mereka berjumpa, macam best friends!

In fact, Rasulullah saw pun suruh ibu bapa layan anak seperti kawan baik bila anak mencecah 14 tahun kan.

I observe some senior parents that i know yang rapat dengan anak-anak, dan tanya apa yang diorang buat sampai jadi rapat sangat dengan anak-anak walaupun dah dewasa. Most of them jawab–

“It’s in the routine. Good relationship tak dibina dalam sehari dua. Tapi dibina setiap hari since day 1.”

Even David Beckam & Victoria Beckam pun cakap benda yang sama bila ditanya tentang hubungan rapat diorang dengan anak-anak.

So let’s learn from these parents yang dah berjaya bina jambatan kukuh dengan anak-anak.

According to Dr Laura Makham, these are some routines we can do to build a closer relationship with our child:

? Peluk anak for 5 minutes setiap pagi bila dia bangun tidur.

? Ambik masa 2-3 minit setiap pagi untuk berbual dengan anak tentang apa plan dia hari ni.

? Kurangkan menjerit dan marah2 di waktu pagi. Your temper will ruin your child’s emotion throughout the day.

? Tulis nota cinta, contohnya “Mama love you so much, sayang.” dan selitkan dalam beg sekolah atau bekal anak.

? Bila hantar anak ke sekolah, instead of reminding your child to be a good boy, beritahu dia: “Mama tak sabar nak jumpa Haikal petang ni. Have fun at school ok!”

? Tinggalkan kerja di tempat kerja. Balik rumah dengan hati yang “penuh” untuk jumpa anak-anak.

? Bila naik kereta dengan anak, tutup radio bila anak ingin berbual. Beri perhatian dan encourage them to talk.

? Bila anak gaduh dengan kawan/adik beradik. Cari penyelesaian instead of cari siapa salah.

? Bila anak tantrums atau mengamuk, PELUK dia.

? Bila anak buat lawak, GELAK. Walaupun kadang-kadang tak paham atau tak lawak langsung.

? Spend alone time berdua dengan setiap anak, at least 15-20mins every other day. Buat aktiviti kegemaran anak, dan biar dia rasa kita sentiasa ADA.

? Bila anak bercerita, LISTEN. Try to not mencelah, disagree atau nasihat sebelum dia habis bercerita.

? Cium dahi anak sebelum tidur. Ambil masa 5 minit untuk peluk dia dan beritahu dia, “Mama bersyukur sangat Allah pinjamkan Haikal untuk mama.”

Haa ada banyak cara kan.

Nampak leceh kalau tak biasa buat. Tapi once dah jadi habit, banyak benda akan jadi lebih mudah dan hubungan dengan anak akan jadi lebih manis. InsyaAllah.

And hopefully dengan usaha keras kita sepanjang 12 tahun pertama ni, bila anak dah mencecah usia remaja, kita akan tetap relevan di hati mereka dan mereka masih sudi rujuk pada kita dalam apa jua hal.

Haikal sekarang dah 7 tahun. Saya ada 5 tahun je lagi sebelum dia mula letakkan kawan-kawan, pasangan, kerja, keluarga on top of kami ibu bapanya.

Semoga sempat untuk saya gunakan waktu yang ada sebaiknya. Dan semoga Haikal tetap sudi peluk cium mama walaupun kau dah berbini nanti.


“Alhamdulillah Tahniah. Dah Macam Kembar, Beza Hari Je.” Agong & Raja Permaisuri Dikurnia Sepasang Cucunda Selang 2 Hari!

Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah baru-baru ini menyambut kelahiran dua cucunda.

Lebih menggembirakan, Tuanku berdua dikurniakan sepasang cucunda.

Berita gembira tersebut dikongsikan laman Instagram Istana Negara. Dalam Kapsyen  tersebut, turut dikongsikan nama cucunda lelaki iaituTengku Nuh Muhammad Shah Ibni Tengku Panglima Raja Tengku Amir Nasser lahir pada Isnin (31 Januari).

Manakala cucunda perempuan yang lahir pada Rabu (2 Januari) diberi nama YM Tengku Aleya Norlini.

“Setinggi-tinggi kesyukuran dipanjatkan ke hadrat Allah SWT atas limpahan rahmat dan inayah-Nya, KDYMM Seri Paduka Baginda Yang di-Pertuan Agong dan KDYMM Seri Paduka Baginda Raja Permaisuri Agong dikurniakan dua cucunda baru-baru ini.

“Tengku Nuh Muhammad Shah Ibni Tengku Panglima Raja Tengku Amir Nasser diputerakan pada 31 Januari, manakala Tengku Aleya Norlini Binti Tengku Abu Bakar Ahmad pada 2 Februari 2022.

“YM Tengku Nuh Muhammad Shah merupakan anakanda ketiga YAM Tengku Panglima Raja Tengku Amir Nasser Ibrahim Shah dan YHM Che Puan Panglima Puteri Suraiya Afzan.

“Manakala YM Tengku Aleya Norlini pula merupakan anakanda kedua YHM Tengku Abu Bakar Ahmad dan YAM Tengku Puteri Raja Tengku Puteri Iman Afzan.


“Kata-Kata Adalah Satu Doa.” Ustazah Siti Nor Bahyah Kongsikan Tip Yang Ibu Bapa Kena Praktis  Jika Mahu Anak Dengar Kata!

Tidak semua anak membesar dengan baik dan menuruti segala kata-kata ibu ayah. Apabila berhadapan dengan situasi sebegini, adakalanya boleh membuatkan ibu bapa pening kepala dan buntu bagaimana cara untuk mengatasinya.

Memulakan dengan kata-kata yang baik adalah kunci kepada segala kebaikan. Jom cuba ikut perkongsian oleh Dato’ Ustazah Siti Nor Bahyah Mahamood dalam mendidik anak-anak di zaman ini. Ingatlah bahawa setiap kata-kata kita adalah satu doa!

Keluarkan Kata-Kata Baik

Sentiasa mengeluarkan perkataan yang positif buat anak-anak kita seperti anak bertuah, anak bijak, anak mama sayang, anak ayah sayang dan sebagainya. Elakkan sama sekali perkataan negatif buat anak kita ketika kita sedang marah. Takut dan dibimbangi kata-kata yang kita gunakan ini mustajab kerana ianya satu doa.

Tegur Dengan Baik

Tegurlah anak dengan penuh berhemah dan kasih sayang. Anak-anak adalah ujian dari Allah, buat ibu dan ayah bagi menilai kesabaran mereka dalam mendidik anak-anak. Jadi tegurlah mereka dengan baik, penuh berhemah dan kasih sayang. Gunakan perkataan yang paling baik dan nada lembut dalam menegur mereka.

Sentiasa Gunakan Nama Allah

Sentiasalah gunakan nama Allah dan Rasulullah. Sebagai contoh, “Anak ibu sayang Allah dan Nabi tak?” Kalau sayang Allah jangan tinggalkan solat dan jangan lawan cakap mak ayah sebab kita semua nak masuk syurga dan dapat syafaat daripada Allah SWT. Sentiasalah gunakan nama Allah dalam seharian bagi mendidik sifat mulia anak.

Banyakkan Berdoa

Kunci kepada segala kebaikan adalah berdoa kepada Allah SWT. Ibu dan ayah janganlah putus doa pada anak. Sentiasalah berdoa kepada mereka untuk terus menjadi anak yang baik, patuh pada ibu ayah dan menjadi anak yang terpuji.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Kenapa Saya Berusaha Tidak Tengking,Pukul Anak Atau Adik Yang Kecil Sekiranya Mereka Buat Perangai.” Deep Perkongsian Bapa Ini

4 sebab kenapa saya berusaha tidak tengking,pukul anak atau adik yang kecil sekiranya mereka buat ‘perangai’.

1) Akan jadi ketagih. Mula-mula tengking kita harap mereka akan berubah, kali kedua kita tengking kita anggap mereka sudah degil sebab ulang kesilapan yang sama,ketiga kita tengking perasaan benci mula akan wujud dan kita akan mula bersikap ganas.

Sebab itu ada yang tengking dan sepak terajang anak. Kita akan mula jadi stess dan hilang kawalan emosi. Tengking dah la kuat,terkejut anak. Ada yang sampai menggigil sebab terlalu takut. Akhirnya kita akan menyesal tengok mereka,ketakutan,menderita,luka.

2) Akan beri kesan yang tersangat teruk kepada emosi mereka. Mereka mula tersangat takut kepada kita. Tiada keyakinan diri,akan mula tidak respect kita. Akan sembunyikan kesalahan mereka. Dan paling bahaya mereka akan mula memberontak dan bertindak kasar terhadap orang lain. Sebab itu kalau kita tanya budak kaki buli kebanyakkan dari mereka memang pernah ditengking,sering dipukul oleh ibu bapa.

3) Ini yang paling saya takut.
Mereka yang dibesarkan dalam suasana sering ditengking,dipukul,tidak pernah dihargai,sentiasa dihukum,boleh jadi Mereka akan lakukan perkara yang sama terhadap isteri dan anak-anak. Boleh jadi mereka akan alami penyakit Major Depressive disorder(MDD) Pasti isteri akan terkejut kenapa suami tiba-tiba berubah. Terkejut tiba-tiba suami senang gila naik tangan,naik kaki ketika marah. Suami lagi terkejut kenapa isteri yang sebelum ini nampak pendiam,romantik,peramah akhirnya jadi ganas dalam mendidik anak-anak.

Nampak tak kesan jika kita sering tengking,pukul anak-anak. Sebenarnya kita perlu selami jiwa anak-anak. Jiwa mereka sangat sensitif dari perbuatan dan percakapan kita. Sangat kurang bertindak dari arahan. Jangan kita fikir anak-anak akan mudah ikut apa sahaja arahan kita,sebaliknya tunjukkan AKHLAK dan PERCAKAPAN yang baik ketika bersama mereka. Anak-anak mudah terdidik dari pemerhatian mereka terhadap kita.

4) Ia juga salah satu akhlak nabi Muhammad s.a.w.
Betapa hari ini masyarakat perlu didikan cara Nabi muhammad s.a.w. Lihat hadith ini,Nabi s.a.w tidak pernah pukul atau tengking kanak-kanak (hadith ini saya belajar dari guru yang saya sayangi).

Apa kata annas bin Malik R.hu. Waktu ini umur beliau antara 10-11 tahun.

“Pernah suatu hari Rasulullah menyuruh saya ke pasar, Sebelum berangkat saya bermain dulu dengan anak anak lain dijalanan. Ketika sedang asyik bermain, saya merasakan ada seseorang yang berdiri dibelakangku sambil memperhatikanku dan menyentuh bajuku dengan lembut, lantas saya menoleh kearahnya, dan ternyata Rasulullah saw.

Sambil tersenyum beliau bertanya “kenapa belum berangkat lagi, wahai Unais?. Maka sambil tergopoh gopoh akupun menjawab,” ya, saya akan berangkat sekarang wahai Rasulullah”,

Demi Allah, selama sepuluh tahun saya berkhidmat kepada Rasulullah s.a.w, tidak pernah sekalipun beliau memarahiku”.

Moga bermanfaat dan SEBARKAN.

-EncikMatt-


Wanita Kena Tahu 10 Khasiat Utama Jus Sayur-Sayuran Dan Buah-Buahan Nak Putih Dan Glowingkan Kulit! Cara Alami Yang Superb!

Ramai wanita ingin memiliki kulit yang cantik. Bukan sahaja perlu ke pusat kecantikkan, tetapi perlu amalkan pemakanan yang sihat termasuk amal minum jus buah-buahan dan sayur-sayuran.

Nak tahu jenis jus-jus pilihan yang boleh membuatkan kulit makin glowing dan putih ikuti petua ini.

1. Jus lobak:

Banyak manfaat jus lobak membuatnya sangat baik untuk penjagaan kulit. Satu sumber vitamin A yang kaya bertindak sebagai antioksidan semulajadi yang melawan radikal bebas di dalam tubuh kita akibatnya memperlambat proses penuaan. Ia juga dikenali untuk melawan kerosakan matahari, mengurangkan kecacatan, merawat nada kulit yang tidak sekata akibat pigmentasi, menyembuhkan jerawat dan menjaga tubuh dan kulit yang terhidrasi dengan baik agar kulit muda dan bercahaya mudah dicapai. Ini adalah salah satu jus terbaik untuk mencerahkan kulit yang adil.

Waktu Terbaik Untuk Makan: Pagi Awal adalah masa terbaik untuk diminum untuk faedah maksimum
Disyorkan Serving Per Day: Tidak melebihi 120ml sehari.

2. Jus Tomato:

Jus tomato dibungkus dengan antioksidan yang merupakan rahsia untuk kekal muda. Ia banyak terdapat dalam Vitamin C, Vitamin A dan Lycopene, yang menawarkan perlindungan oksidatif. Sesetengah faedah yang lain melibatkan mengurangkan tan, mengecilkan liang-liang besar untuk mengurangkan rembesan sebum dalam kulit berminyak, menghalang dan merawat jerawat serta perubahan warna kulit, sehingga menjadikan jus terbaik untuk kulit berseri. Gantikan teh atau kopi pagi anda dengan segelas jus tomato, dan itu sedikit yang perlu anda lakukan untuk kulit yang bersinar.

Masa Terbaik Untuk Makan : Satu gelas jus tomato pada awal pagi. Anda boleh menambah garam atau madu untuk mengurangkan keasidan
Disyorkan Serving Per Day: 1 Glass

3. Jus Lemon:
Minum segelas jus limau atau jus lemon pada waktu pagi diketahui bekerja sihirnya dalam menyahtoksik badan dan membersihkannya di dalamnya. Ini adalah salah satu jus yang menyegarkan untuk kulit yang bersinar pada musim panas. Dikemas dengan Vitamin C, ia membantu dalam membina kolagen dalam kulit kita yang bertanggungjawab untuk mengekalkan kulit muda dan cerah. Penggunaan berterusan jus lemon dapat membantu dalam menangani jerawat, kulit kusam, kedut, bintik hitam dan jus terbaik untuk kulit yang adil dan bercahaya.

Masa Terbaik Untuk Mengonsumsi: Jus lemon dengan madu disyorkan untuk mempunyai perkara pertama pada waktu pagi
Disyorkan Serving Per Day : Tidak lebih daripada 1 gelas, kerana ia boleh menyebabkan kecacatan perut.

4. Jus Oren:

Seperti limau, ia juga kaya dengan Vitamin C yang membantu menghilangkan toksin daripada tubuh yang menghasilkan tekstur kulit yang lebih baik dan kulit yang jelas. Minum segelas jus oren kerap juga akan menyimpan penyakit kulit yang lain di teluk. Ini adalah jus yang sangat menghidratkan dan boleh menjaga kulit anda bebas daripada kekeringan, kekejangan dan keringkasan. Menjadi kaya dengan asid sitrik, oren boleh membantu mengurangkan kelembapan kulit anda dan jus terbaik untuk kulit berseri.

Masa Terbaik Untuk Dikonsumsi: Yang terbaik dimakan pada waktu pagi atau sebelum makan
Disyorkan Serving Per Day: Satu boleh mempunyai 2 gelas jus oren setiap hari

5. Jus Timun:

Gantikan kulit yang tidak membosankan dengan kulit berseri hebat, hanya dengan segelas jus timun segar. Kandungan air tinggi dalam timun memastikan bahawa tubuh anda dibuang dari semua toksin dan kulit tetap terhidrasi. Jumlah Vitamin yang banyak seperti K, C, B-6, Magnesium dan Kalsium dapat membantu anda membuat kulit bercahaya yang indah.

Masa Terbaik Untuk Makan: Anda boleh mempunyai jus timun awal pagi untuk penyerapan yang lebih baik
Disyorkan Serving Per Day: Menjadi minuman berkalori rendah, ia boleh mempunyai kira-kira 2-3 kali sehari

6. Jus delima:
Pomegranat adalah kekuatan kecantikan, dan penjagaan kulit dan segelas jus delima segar bahkan dapat mengerjakan keajaiban pada kulit yang mungkin tidak dapat diperbaiki. Ia kaya dengan Vitamin C dan K dan mempunyai ciri anti-penuaan untuk membantu pembaharuan sel. Ia juga memurnikan darah yang menyampaikan cahaya semulajadi ke kulit lembut dan lembut anda. Ini adalah satu lagi jus yang ideal untuk kulit berseri.

Masa Terbaik Untuk Makan: Paling baik pada awal pagi untuk faedah maksimum
Disyorkan Serving Per Day: Satu boleh mempunyai 1-2 gelas jus delima setiap hari

7. Jus epal:
Jus epal adalah makanan kulit yang ideal untuk kulit yang bersinar secara semulajadi. Antioksidan yang terdapat di dalam buah melambatkan penuaan pramatang dan pembentukan kedut supaya kulit anda tetap lembut dan lembut untuk masa yang lama untuk datang. Dikemas dengan Vitamin C, jus epal mentah boleh mempromosikan kulit yang bersih dan bercahaya, bersama-sama dengan meningkatkan tekstur kulit anda. Ini adalah jus terbaik untuk kulit berseri yang sihat.

Masa Terbaik Untuk Diambil: Jus epal adalah yang paling baik pada perut kosong atau sebelum makan
Disyorkan Serving Per Day: Tidak lebih daripada 2 gelas jus epal setiap hari.

8. Jus brokoli:

Ini adalah satu lagi jus pemutih kulit untuk minum yang menyediakan kulit dengan nutrien yang mencukupi. Ia adalah sumber yang kaya Vitamin C, yang diperlukan untuk kulit anda, menjadikannya jus terbaik untuk pemutihan kulit. Kompaun yang dipanggil Lutein, yang terdapat di Broccoli adalah anti-oksidan yang kuat yang menghalang kulit anda dari kekeringan, kedutan dan penuaan.

Masa Terbaik Untuk Diambil: Jus Broccoli adalah yang terbaik sebagai makanan sendiri
Disyorkan Serving Per Day: 1 jus Broccoli setiap hari

9. Jus Bayam:
Juga dikenali sebagai jus hijau, jus bayam dimuatkan dengan nutrien untuk kulit yang sihat, bercahaya. Ia mempunyai jumlah Vitamin A dan C yang tinggi, yang dikenali untuk meringankan nada kulit anda dan memperbaiki kulit serta menawarkan perlindungan anti-oksidan. Jus bayam diambil sebagai minuman pengganti makanan kerana banyaknya Vitamin dan Mineral.

Masa Terbaik Untuk Diambil: Jus bayam paling baik antara makanan atau sebagai pengganti makanan
Disyorkan Serving Per Day: 1 gelas jus bayam setiap hari.

10. Jus Ubi Bit Merah:
Jus sayuran terbaik adalah jus bit untuk kulit berseri yang mengandungi kebaikan Vitamin A, C, K. Diisi dengan kandungan besi dan kalium yang kaya, dan diketahui mengurangkan tanda, kecacatan dan ketidaksempurnaan lain pada kulit anda. Jus bit adalah salah satu jus sayuran terbaik untuk kulit berseri, kerana ia membantu dalam memancarkan kulit dan menjadikan cahaya merah jambu.

Masa Terbaik Untuk Makan: Jus Beetroot adalah yang terbaik di antara makanan.
Disyorkan Serving Per Day: 1 gelas jus bit setiap hari.

Selamat mencuba!


“Sedap Nama Anak.” Peminat Syukur Dapat Tatap Wajah Nak Jihan Muse

Akhirnya pengacara, pelawak dan pelakon terkenal tanah,Jihan Muse kenalkan anak kedua.

Ramai peminat teruja melihat ‘ hero’ kedua pengacara popular itu.

Menerusi hantaran di instagramnya, Jihan Muse kongsi wajah anak dan memilih nama Ungku Altamis Barr.

“Assalamualaikum.. izinkan saya memperkenalkan hero kedua kami sebagai Ungku Altamis Barr Ungku Hariz Faizal.”

RAKAN ARTIS & WARGANET UCAP TAHNIAH

Meninjau di ruangan komen mendapat pelbagai reaksi daripada rakan artis dan netizen yang meluahkan rasa syukur serta mengucapkan tahniah buat pasangan itu

Untuk rekod, pengacara berusia 39 tahun itu selamat melahirkan Ungku Altamis Barr di sebuah pusat perubatan swasta pada 6 September lalu.

Jihan mendirikan rumah tangga dengan pelakon Ungku Hariz pada 20 Mac 2016. Pasangan itu dikurniakan seorang cahaya mata iaitu Ungku Arsalan Haq kini berusia 4 tahun.

Sumber: Instagram Jihan Muse


“MCO Dengan Atuk Kena Buat Latihan Matematik.”  Gelagat Tok Mat Jadi Guru Pada Cucu, Buat Warganet Terhibur!

Perintah Kawalan Pergerakan (PKP) 2.0 dilaksanakan bermula 13 Januari yang lalu sehingga 26 Januari ini. Ini menyebabkan persekolahan ditangguhkan dan  ibu bapa  terpaksa berperanan menjadi ‘cikgu’ di rumah sepanjang sekolah ditutup.

Pelbagai gelagat dan akrenah anak-anak dapat dilihat ketika ini, terutama bagi ibu bapa yang pertama kali berhadapan situasi begini. Bagus juga kan barulah mereka tahu tahap pencapaian anak-anak. Waktu inilah ibu bapa terpaksa menunjukkan segala kemahiran yang ada untuk mengajar anak-anak dirumah.

Dalam satu perkongsian di laman facebooknya, Ketua UMNO bahagian Rembau Negeri Sembilan, Dato Seri Utama Haji Mohamad bin Haji Hasan atau lebih mesra dengan panggilan Tok Mat dilihat mengambil peluang mengajar cucu kesayangannya matematik. Perkongsian Tok Mat itu disertai dengan dua keping gambar nyata mencuri perhatian warganet.

Rata-rata memuji Tok Mat yang rajin meluangkan masa melayan cucunya, tak kurang yang mengatakan wajahnya yang nampak garang dengan misai tetapi sangat prihatin dan rapat dengan cucunya.

Sebelum ini Tok juga ada berkongsi gambar cucunya yang baru dilahirkan. Walaupun sibuk dengan urusan kerja, namun keprihatinan dan kasih sayang seorang datuk kepada cucunya jelas terpancar pada diri Tok Mat.


Pikat Selera Keluarga Dengan Bergedil Tauhu Sedap & Sihat. Resipi  Yang Cukup Mudah, Ibu-Ibu Kena Cuba Ni!

Tauhu jika digoreng kosong agak menjemukan. Jika mahu menikmati Tauhu yang lebih enak dan sedap, apa kata tauhu yang ada di dalam peti sejuk itu diolah menjadi Bergedil Tauhu. Malah, resipi ini juga boleh menarik perhatian anak yang tidak suka makan tauhu.

Hidangan enak yang kaya dengan protein ini pasti mengenyangkan jika dimakan bersama nasi atau sekadar dicicah dengan sambal hitam.

Bahan:

4 keping tauhu lembut
3 biji kentang | direbus/goreng
1-2 ketul dada ayam | dicincang halus/ rebus kemudian siat-siat.
1 biji bawang besar | dicincang halus
Bawang goreng | jika suka
1 pokok daun sup | dicincang
1/2 batang cili hijau & merah | dicincang
1/2 batang lobak merah | dicincang
1 sudu teh tepung jagung
1 sudu teh serbuk lada putih
1 sudu teh serbuk bawang putih | jika tiada, boleh pakai bawang putih biasa, cincang dan goreng
1 sudu teh garam
2 biji telur

Nota: Ayam boleh digantikan dengan bahan lain seperti isi udang atau ketam

Cara Buat Tauhu Begedil:
1. Ubi kentang dan tauhu ditumbuk hingga halus.

2. Kemudian satukan dengan semua bahan yang lain kecuali telur. Gaul hingga semua bahan sebati.

3.Ambil adunan dan bulatkan seperti dalam gambar. Kalau nak lagi sedap, boleh dikukus selama 15 minit.

4. Pilihan kedua, inti tadi selain dikepal, boleh juga disumbat ke dalam tauhu pok. Caranya, potong bentuk X pada tauhu dan keluarkan isinya. Kemudian sumbat dengan inti tauhu tadi hingga penuh.

5.Ambil telur dan pecahkan. Pukul sedikit kemudian celupkan kepingan bergedil tauhu tadi. Goreng menggunakan api perlahan sehingga warna menjadi perang. Minyak menggoreng sebaiknya ditukar setiap 2 kali gorengan bagi mendapatkan hasil bergedil yang cantik.

6. Siap dan sedia untuk dihidangkan. Boleh dinikmati bersama nasi atau dimakan bersama sambal kicap.


Cuci Tangan Sekadar Guna Sabun Biasa, Ok ke?- Dr Ni Bagi Pencerahan!

Membendung penularan wabak covid-19, aspek penjagaan kebersihan sangat-sangat ditekankan.

Terutamanya perlu kerap menggunakan hand sanitizer ataupun mencuci tangan untuk singkirkan kuman.

Pun begitu, adakah mencuci tangan dengan menggunakan sabun biasa sudah memadai?

Hal ini dikongsikan infonya oleh Dr. Ahmad Luqman.

Soalan: Doktor, saya kerap cuci tangan tapi sekadar guna sabun biasa dan air je sekarang ni, okay ke?

Orang duk sebut pasal hand sanitizer tapi saya tengok harganya boleh tahan. Stok pun tak banyak dekat kedai kebelakangan ni.

Jawapan: Basuh tangan pakai sabun dan air pun cukup bagus sebenarnya. Malah ia lebih digalakkan. Hand sanitizer selalunya kita guna waktu tiada air dan sabun.

Jika kalian nak tahu, permukaan membran virus tu terbentuk daripada lapisan lemak dan protein.

Bila sabun jumpa lemak-lemak macam tu, memang seronok teruklah, hancur lebur terus struktur virus tu masa kita cuci tangan guna sabun.

Alah, kan biasanya jika tangan berminyak lepas makan, atau baru selesai buat kerja repair kenderaan ke, kita semua akan cari sabun. Dan ianya efektif benar untuk bersihkan kesan minyak tadi.

Haa, lebih kurang begitulah sabun akan singkirkan kuman dari tangan.

Lagi bagus jika kita gunakan sabun antibakteria.

Produk pembersih tu selalunya dah tersedia dengan bahan antimikrob tambahan seperti benzalkonium klorida, alkohol dan bahan-bahan antibakteria lain.

Mungkin antara hikmah berlaku wabak sekarang ni, kita semua jadi lebih pembersih. Kalaulah kita boleh nampak kuman-kuman yang berselerak dekat tangan, entah-entah boleh jadi kita terus tak ada selera nak makan, apatah lagi nak sentuh-sentuh muka.

Ikutkan kajian daripada Universiy of Colorado, rupa-rupanya secara purata tangan manusia ni mengandungi 3,200 bakteria daripada 150 spesis berbeza weh!

Orang lain pun tak pasal-pasal geli nak bersalaman dengan kita kalau nampak kuman dekat tangan ni. Huhu.

Harap-harap makin ramai yang cakna pasal hal ni.


Khasiat Pokok Susu Nabi, Penawar Mujarab Untuk Masalah Gout & Strok

Sakit sendi dan gout antara sebahagian sakit yang sering dialami oleh orang lelaki dibandingkan dengan orang perempuan.  Ia berlaku disebabkan oleh asid urik yang berlebihan dalam badan. Asid urik adalah merupakan bahan kumuh berasal daripada sejenis protein yang dipanggil purin.

Asid urik yang berlebihan tidak dibuang akan berkumpul dalam sendi. Biasanya mendapan berlaku pada sendi ibu jari tetapi ia juga boleh berkumpul di sendi lain seperti belakang kaki, buku lali, lutut, pergelangan tangan, siku dan jari.

Hati isteri mana yang tahan kan setiap kali suami menahan sakit. Selain pengambilan ubat yang dibekalkan, ada baiknya anda mencuba petua ini untuk encik suami.

KHASIAT POKOK SUSU NABI

MEMANG AJAIB… !!! Inilah Ubat STROKE Paling Berkesan…

Sesiapa yang ada GOUT, mencari penawar paling mujarab, bolehlah mencuba

Cari pokok ni, cabut sepokok, basuh cuci dengan akar, batang, daun dan buah sekali.

Rebus dengan tiga gelas air sampai tinggal satu gelas.

Amalkan minum pagi dan petang selama tiga hari…

Insha allah, stroke (lumpuh) dan gout akan pulih. Ikhtiar kita, Allah jua yang menyembuhkan.

Moga bermanfaat…

Wassalam.

#SharePetua


Umur Dah Lanjut, Tapi Tak Kahwin Lagi! Ikut 9 Petua Dipercepat Jodoh Yang Baik

Siapa je yang tidak mengenali Prof Muhaya kan? Ceramah yang diberikan sememangnya begitu padat dengan ilmu dan begitu berhemah penyampaiannya. Ada satu perkongsian yang dikongsikan di laman Tiktoknya berkaitan dengan jodoh, di mana topik ini sebenarnya penting bagi sesetengah pihak terutamanya yang masih belum berpasangan.

Zaman maju masa kini, semua anak-anak mudah bekerjaya sehingga bila dah sampai ke lewat usia, masih lagi bertemu jodoh. Oleh itu, yang mana ada kegusaran diri tentang jodoh, orang sekeliling asyik bertanya bila nak tamatkan zaman bujang. Jom ikuti apa kata Prof Muhaya dan tip yang diberikan tentang topik ini.

Baik, tajuk ni best tau sebab ramai orang tanya saya macam mana nak dapat jodoh. Jodoh ini sebenarnya Allah dah jadikan masa kita dalam rahim ibu kita lagi. Masa Allah masukan roh, Allah dah tetapkan jodoh dan kita nak tarik jodoh, kita kena bersangka baik bahawa ada jodoh kita.

Tetapi jodoh itu diberikan Allah SWT pada waktu yang baik. Jadi apa kata nak tarik jodoh yang pertama banyakkan berdoa. Kurniakan kita, doakan. Kurniakanlah aku jodoh yang baik, pada waktu yang baik dalam keadaan yang baik.

Maknanya macam ini, supaya kalau kita nak dapat jodoh pun tak payah lah nak bercinta lama-lama tak jadi. Biar dapat jodoh pada waktu yang baik, dalam keadaan yang baik dan jodoh yang baik. So nak tarik jodoh yang baik macam mana?

Kita mesti faham, lelaki yang baik untuk wanita yang baik. So kalau kita nak dapat suami jodoh yang baik tentu kita kena jadi orang yang baik dulu.

9 PETUA AGAR DIPERCEPAT JODOH YANG BAIK

1.Memperbetulkan kembali niat kita.

Jika kita berniat mendapatkan jodoh kerana lillahi ta’ala, semata hanya kerana Allah, maka InsyaaAllah, Allah juga akan mentakdirkan kita untuk bertemu dengan seseorang yang juga memiliki niat yang sama.

2. Muhasabah diri dan reflek kembali untuk melihat sebarang kekurangan pada diri.

Kalau sampai sekarang anda belum bertemu calon pasangan, maka ada baiknya anda melihat kembali diri sendiri, mengesan apa yang kurang pada diri anda. Kekurangan luaran sebenarnya bukanlah masalah besar, asal kita berusaha untuk tampil kemas dan berpenampilan lebih menarik.

3. Tingkatkan percaya diri dan buangkan rasa malu tidak bertempat.

Jangan pernah menyerah dalam mendapatkan jodoh, jika anda merasa putus asa atau menghadapi kegagalan maka anda harus segera bangkit lagi.

4. Memperluaskan jaringan pergaulan.

Antara sebab kita lambat bertemu jodoh adalah kerana kurangnya pergaulan dengan masyarakat. Luangkan masa untuk menyertai aktiviti kemasyarakatan.

5. Memperbaiki diri sendiri dahulu.

Ini adalah asas kepada langkah mendapatkan jodoh yang baik. Jika anda menginginkan jodoh yang soleh atau solehah, maka renungkan dulu adakah diri anda sendiri layak untuk mendapatkan jodoh yang soleh dan solehah?

6. Berkhidmat kepada ibu bapa dan keluarga.

Bersangka baik dengan Allah SWT. Dia inginkan kita yang single ini untuk terus berbakti kepada kedua ibu bapa kita tanpa perlu memikirkan perihal yang lain.

7. Amalan bersedekah dan amalan sunat yang lain.

Agar jodoh kita semakin cepat datang, kita juga perlu mendekati Allah dengan ekstra dekat. Caranya tidak hanya mengandalkan ibadat wajib, tetapi dengan menambah ibadah-ibadah sunnah. Lakukanlah sedekah dengan ikhlas.

8. Lapangkan hati dan fikiran seluas-luasnya.

Perasaan cemburu dengan melihat kebahagian orang lain dalam perkahwinan pastinya bukan sesuatu yang asing. Lapangkan dada kita, dan buka minda kita seluas-luasnya.

9. Mengamalkan doa agar dipercepatkan jodoh.

Doa mendapatkan jodoh khusus untuk wanita:

Ya Rabb, berikanlah kepadaku suami yang terbaik dari sisi-Mu, suami yang juga menjadi sahabatku dalam urusan agama, urusan dunia dan akhirat.

Doa mendapatkan jodoh khusus untuk lelaki:

Ya Rabb, berikanlah kepadaku isteri yang terbaik dari sisi-Mu, isteri yang aku lamar dan nikahi yang menjadi sahabatku dalam urusan agama, urusan dunia dan akhirat.


Guna Masker Coklat Walau Nampak Comot, Tapi Bila Amal Awet Muda. 2 Wanita Ni Kongsi Ramuannya!

Macam-macam cara kita orang perempuan lakukan untuk menjadikan kulit wajah berseri dan terlihat awet muda. Penggunaan masker umpamanya perlu dijadikan rutin mingguan untuk mendapatkan kesan yang diingini.

Selain dengan membeli pelbagai produk yang ada di pasaran, apa kata amalkan cara yang lebih selamat dan jimat dengan hasilkannya sendiri menggunakan coklat. Walau pun ketika dipakai terlihat comot, namun hasilnya memang luar biasa!

Hal ini telah dikongsikan oleh dua wanita ini di akaun fb mereka. Jom semak apa reaksi mereka setelah amalkan masker coklat yang dibuat menggunakan bahan-bahan yang tersendiri.

Masker coklat + kopi

Ini pula perkongsian daripada Syima yang turut menyediakan sendiri bahan face mask yang dihasilkan daripada coklat untuk diamalkan bagi tujuan menghilangkan garis-garis penuaan yang ada diwajah. Jom semak apa perlu buat!

Haaaai korang, hari ni Syima nak share Masker Awet Muda. Khusus untuk pudarkan garis garis penuaan pada wajah.

Syima selalu amalkan 2 kali seminggu COKLAT FACE MASK ni. Mudah je. Jom syima share cara nak buat.

Cara- cara buat masker coklat ni mdah sangat .

1)Campurkan 1 sudu serbuk coklat bersama 2 sudu plain yogurt.

2) kemudian masukkan serbuk mutiara (1 kapsul)

3) Gaul sehingga sebati dan sapukan ke wajah.Biarkan 15-20 minit.

4)Kemudian bilas dengan air suam.

Serius. Masker ni memang best sesangat. Lepas bilas kulit jadi lembut licin. Korang memang kena try tau.

Kebaikan Bahan:

2. Yogurt sangat baik untuk melembapkan kulit dan juga dapat mencerahkan kulit.

3. Serbuk mutiara mampu menghilangkan bintik hitam, jerawat, jeragat dan sangat baik untuk haluskan dan cerahkan kulit.

Korang boleh la share kepada kengkawan yang ada masalah garis halus , kulit kusam dan jerawat yang teruk.

Ekstra info : Boleh pakai 2-3 kali seminggu, pakai selama 10-20 minit kemudian bilas.

Kalau rajin lakukan masker ni, confirm wajah nampak 10 tahun lebih muda !


Seterika Tiada, Kettle Pun Jadi. Suami Ni Gigih Licinkan Tudung Isteri Semasa Bercuti. Sweet Sangat!

Tentu ada antara anda yang pernah lalui pengalaman menginap di homestay yang tidak menyediakan seterika atau jika ada sekali pun seterika tersebut tidak berfungsi dengan baik.

Hal ini memang boleh mengganggu mood kita untuk keluar berjalan-jalan dek kerana pakaian yang ingin dipakai berkedut. Lagi-lagi kalau tudung, memang nampak sangat!

Hal ini turut terjadi pada keluarga ini yang sedang bercuti dan menginap di sebuah homestay yang tidak menyediakan seterika dan bila ingin bertanya di kaunter pertanyaan, sudah pun tutup memandangkan sudah lewat malam.

Merujuk video yang dikongsikan oleh pengguna TikTok yang dikenali sebagai @eja2110, bagi menyelesaikan masalah tudung yang kusut tadi, suaminya telah mencari alternatif yang unik dan kreatif untuk menghilangkan kedut yang ada pada tudung yang ingin dipakai oleh isterinya.

Kaedah yang digunakan oleh suaminya ini, ternyata berkesan untuk menghilangkan kedut atau garisan yang ada pada tudung isterinya. Bolehlah sesiapa mencuba teknik ini. Caranya mudah sahaja dimana dapat dilihat suaminya memanaskan air di dalam kettle.

Bila wap terhasil maka dilekapkan tudung dibahagian permukaan kittle agar tudung terkena wap  dan sekali gus dapat menghilangkan kesan garis-garis atau kedut pada tudung isterinya.

Melalui perkongsian ini, warganet cukup teruja dan mengakui baru sahaja mengetahui cara atau trik yang dilakukan ini dapat membantu untuk melicinkan tudung dan pakaian.

Bahkan ramai juga yang memuji tindakan suami yang baik hati dan sweet membantu isterinya bagi menyelesaikan masalah tudung berkedut, yang mungkin ada suami orang lain nampak remeh tapi besar maknanya bagi seorang isteri.


Baru 5 Tahun, Tapi Dah Laju Buat Soalan Matematik! Dr Sheikh Kongsi Tip Anak Genius Kira-Kira

Kalau dulu dirinya menjadi inspirasi pada semua orang. Kini bila dah berumahtangga dan memiliki 6 orang cahaya mata, didikannya pula menjadi contoh buat orang ramai terutamanya pengikut di laman sosial terutamanya di Instagram.

Rentetan dari kes matapelajaran matematik yang hangat diperkatakan, tidak ketinggalan angkawasan negara, Datuk Dr Sheikh Muszaphar Shukor memuat naik video anaknya Adam & Noah yang sudah memasuki umur 5 tahun membuat soalan subjek tersebut.

Perkara itu dikongsikan beliau sendiri di laman Instagram miliknya dan dibahagian kapsyen perkongsian Dr Sheikh, penting bagi anak-anak untuk kuasai matematik. Mereka perlu tahu selesaikan tambah, tolak, darab dan bahagi sebelum memasuki sekolah rendah.
Sekurang-kurangnya secara asas.

Selain beliau meletakkan matlamat untuk setiap anak-anaknya dapat khatam al-Quran pada usia 6 tahun, seperti mana yang telah berjaya dilakukan oleh anak sulung beliau Tasha dan anak kedua beliau, Bella. Beliau juga mementingkan dari aspek pembelajaran akademik seperti bahasa dan matematik diterapkan sejak usia semuda yang mungkin.

Menjengah ke ruangan komen, ramai yang bertanyakan beberapa tips yang diamalkan oleh Dr. Sheikh Muszaphar. Antara persoalan yang diutarakan adalah, adakah anak yang genius mesti ‘datang’ dari mak ayah yang juga merupakan seorang yang genius? Ramai nak tahu!

Menurut beliau, apa yang penting adalah untuk mak ayah mulakan sistem pendidikan di rumah secara khas sejak dari usia yang muda. Lagi awal permulaan pendidikan sebegini, lagi cepat untuk otak anak-anak tangkap segala ilmu yang dicurahkan.


Senangnya Bahagiakan Hati Isteri, Suami Hanya Perlu Buat Perkara Mudah Ini Saja. Nombor 6 Cukup Penting!

Bagi memperoleh rumah tangga yang bahagia perlu ada usaha, ia takkan datang dengan sendiri. Paling memainkan peranan dalam hal ini sudah tentunya suami yang bertindak sebagai ketua keluarga.

Berikut ini adalah tindakan dan usaha dari pihak semua untuk memastikan rumah tangga yang dilayari aman bahagia. Apa yang didambakan oleh isteri cukup ringkas tak perlu meraih bulan dan bintang untuk dirinya.

1. Suami janganlah terlalu ego dan hanya mahu menegakkan pendapat sendiri dalam menyelesaikan suatu isu atau masalah. Tidak salah mendengar pendapat isteri. Lagipun bertukar pendapat dan pandangan amat digalakkan kerana ia dapat mengeratkan lagi hubungan suami isteri.

2. Beri pujian kepada isteri. Jangan lokek memberi pujian kepada isteri kerana ia juga sebangau satu bentuk penghargaan dan dapat menaikkan semangat isteri terutama kala semangatnya hilang dan luntur.

3. Anggaplah pasangan seperti diri sendiri yang harus dihargai, dibelai, dihormati, disayangi dan dikasihi. Semua orang suka dibelai dan dikasihi lebih-lebih lagi pasangan suami dan isteri.

4. Ingat tarikh penting. Jangan pernah lupa tarikh istimewa dalam keluarga sepertu hari jadi isteri, anak, ulang tahun perkahwinan dan sebagainya. Isteri selalunya bukan mengharapkan sangat hadiah cukup sekadar ucapan tanda anda ingat tentang tarikh istimewa itu.

5. Penuhi hajat isteri. Jika anda tidak berjaya memenuhi hajat isteri untuk masa yang terdekat, simpanlah hajat isteri anda itu dan tunaikanlah apabila anda berpeluang kelak. Bukankah pemberian itu melambangkan anda suami yang amat menghargai pengorbanan isteri?

6. Bantu ringankan tugas isteri. Suami perlu turun padang membantu isteri dalam melakukan kerja rumah dan juga mendidik anak. Jangan letakkan dua tanggungjawab itu sepenuhnya kepada isteri semata-mata. Ajaran Islam mengatakan wanita berkahwin yang taat dengan suami dan Tuhan, menjaga harta dan maruah suami dengan sebaik akan dijamin masuk syurga. Itu saja. Atas jaminan inilah ramai wanita tidak berkira dengan kerja rumah yang mereka lakukan selama ini.

7. Bawa isteri berehat. Beban kerja isteri hari ini bukan sedikit jadi tiada salahnya jika suami memberikan rehat kepada isteri. Bawa isteri keluar makan supaya dia tidak perlu memasak atau jika punya bajet lebih bawa isteri dan anak-anak bercuti. Setiap isteri pasti akan menghargai saat manis waktu bercuti ini.

8. Ciuman khas untuk isteri. Cuba anda tanya diri sendiri bilakah kali terakhir anda mencium dahi isteri anda ketika dia berehat selepas begitu penat bekerja. Tahu kah anda ciuman seorang suami di dahi atau kucup di bibirnya dapat menghilangkan segala kepenatan dan tekanan pada dirinya hari itu. Begitulah kuatnya kuasa ciuman suami kepada isteri.

9. Fahami emosi isteri. Hati wanita penuh beremosi, apabila mereka reda dan bahagia dengan setiap perkara yang mereka lakukan, maka perasaan mereka tenang dan gembira. Namun, jika mereka tertekan dengan apa yang berlaku, emosi mereka mulai berkecamuk. Agar isteri tenang ketika berdepan masalah suami haruslah menjadi pendengar yang setia, membantu dan memberi semangat kala dia memerlukan bukan membiarkan isteri sendirian menanganinya.

sumber gambar: instagram @missfazura